Odbrojavanje do najprestižnije titule - Visit Novi Sad\nOdbrojavanje do najprestižnije titule\nVerovatno ste u proteklih 10 dana tokom šetnje centrom grada primetili brojač ispred Fondacije Evropske prestonice kulture na Trgu slobode, a možda ste zastali i zapitali se šta znači ovo odbrojavanje? Brojač pokazuje koliko dana je preostalo do trenutka kada će veličanstveni Novi Sad zasijati i zvanično poneti najprestižniju evropsku titulu prestonice kulture – 13. januara 2022.\nOvo je datum koji svi iščekujemo, jer nas u godini titule Evropske prestonice kulture očekuju brojni kulturni događaji koji će “baciti” najsjajnije svetlo na Novi Sad ističući ga na mapi Evrope. Veliki je ponos biti stanovnik ili posetilac jedinstvenog grada u Srbiji koji je tradicijom, burnom istorijom, pravim vrednostima i bogatom kulturnom baštinom opravdano zaslužio da ponese epitet prestonica kulture.\nNakon pomeranja sa 2021. na 2022. godinu, zbog pandemije koronavirusa, Novi Sad je jedina Evropska prestonica kulture koja je premeštena za samo godinu dana, dok su ostali gradovi za dve. Srpska Atina, kao grad u kojem kultura živi, sada je u poslednjoj fazi priprema za godinu pred nama koju će obeležiti široka lepeza spektakularnih kulturnih događaja.\nZajedno pomeramo brojčanik!\nOstalo je, dakle, još samo 90 dana do 13. januara, a u duhu iščekivanja početka godine titule, koja pripada svim građanima Novog Sada, svakodnevno u 12 sati na Trgu slobode, predstavnici Fondacije Novi Sad – Evropska prestonica kulture zajedno sa lokalnim umetnicima okreću unazad brojeve na brojaču. Ukoliko prolazite centrom u to vreme, zastanite i ispratite odbrojavanje. Možda baš “naletite” na balerine Srpskog narodnog pozorišta, duhovitu ekipu Državnog posla i druge poznate stvaraoce umetnosti.\nGrad u kojem kultura živi\nTokom čitave 2022. godine Novi Sad će biti pretvoren u grad scenu, te će u svakom njegovom kutku biti ušuškan jedan od 1500 kulturnih događaja za svačiji ukus, koji će predstaviti 4000 lokalnih, nacionalnih i internacionalnih umetnika. Programski koncept 2022. godine čini osam programskih lukova, vođenih krilaticom Za nove mostove.\nGde ćemo za Doček?\nPrvi od programskih lukova koji nas očekuju svakako je Doček 7530.godine, a kruna i glavni događaji jesu programi dvojnog otvaranja EPK. Spajamo dva računanja vremena kroz dva datuma (31.decembar i 13.januar), dva kalendara (julijanski i gregorijanski), dva otvaranja, dva pisma, dve umetnosti – vizuelna i izvođačka.\nIspratimo zajedno 2021.godinu na Trgu slobode uz pozorišnu predstavu Srpskog narodnog pozorišta Tesla, izumetnik, kao i Tesla – svetlosnu galeriju, prvi festival svetla u Srbiji u ovom obimu, po ugledu na poznate svetske i evropske umetničke svetlosne manifestacije. Ovo je jedinstven gogađaj jer uključuje evropske dizajnere svetla i svetlosne umetnike kao i domaće studente scenskog dizajna, koji kreiraju umetnost inspirisanu neonom, svetlom kao posebnim oblikom energije i likom i delom Nikole Tesle.\nOvi jedinstveni događaji uvertira su za sve ono što očekuje Novosađane i goste Novog Sada u 2022. godini, a kompletan program za celu godinu titule pogledajte OVDE.\nEvropska prestonica kulture, godina titule, Novi Sad, odbrojavanje


VUČIĆ U VELIKOM PROBLEMU: Dobio Putinovu hladnu poruku SASVIM SUPROTNU OD AMERIČKIH ZAHTEVA | Web-Tribune.com\nHome / TEMA DANA / VUČIĆ U VELIKOM PROBLEMU: Dobio Putinovu hladnu poruku SASVIM SUPROTNU OD AMERIČKIH ZAHTEVA\n1244 Sve u svemu, kako rekosmo, i više nego dovoljno razloga da širom otvorimo oči dok čitamo ono što je Sergej Železnjak rekao, a rekao je i da „dugoročno rešenje kosovskog problema može biti pronađeno samo kroz pregovore zainteresovanih strana na osnovu odredbi Rezolucije 1244 Saveta bezbednosti Ujedinjenih nacija. Samo direktno poštovanje i praktična realizacija tog dokumenta, kamena temeljca rešavanja kosovskog problema, može da dovede do istinske normalizacije situacije, bez bilo kakvih takozvanih sveobuhvatnih sporazuma koji izlaze iz okvira suštinske autonomije i samouprave Kosova, predviđenih Rezolucijom 1244, naglasio je Železnjak.“\nO tome je, uoči najnovije runde pregovora Beograda i Prištine, ove srede u Briselu, govorio i Sergej Železnjak. Prenosi „Sputnjik“: „Separatni dogovor sa samoproglašenom Prištinom, na koji spoljnopolitička služba EU prisiljava vlasti Srbije, ima za cilj da dokumentuje podelu Srbije na kosovsko-albanski i srpski deo.\nSledeći korak biće pretvaranje oba ova dela u protektorate NATO-a… Prvo, Kosovo će završiti formiranje svojih oružanih snaga. A drugo, Kosovo će po ubrzanom postupku ući u NATO… (Železnjak) je naglasio da potpisivanjem separatnog sporazuma i odustajanjem od Kosova i Metohije, Srbija neće biti u stanju da se suprotstavi albanskoj ekspanziji i rastu separatističkih raspoloženja u preostalim delovima zemlje: Preševskoj dolini, Raškoj oblasti (Sandžaku) i Vojvodini. ’U uslovima oštrog razvoja međunacionalnih protivrečnosti, koje izazivaju paniku među srpskim stanovništvom, u Srbiji će se razviti situacija u kojoj će građanima ove zemlje početi da se nameću pozivi da se pridruži NATO-u kako bi sačuvala svoje preostale teritorije.\nSa raznih mesta mnogobrojni pronatovski propagandisti jednoglasno će ubeđivati građane Srbije da države NATO-a jedna drugu ne napadaju niti ratuju na svojoj teritoriji, pa stoga, navodno, samo ulaskom u NATO Srbija će spasiti narod i državu.’“\nAlternativa? Prijatelj-ski savet već nam je dao Sergej Železnjak, to jest Vladimir Putin: „U ovoj situaciji trebalo bi se što pre udaljiti od iluzija da je moguće neko ’skoro kompromisno rešenje za Kosovo’, kao sledeći žrtveni korak u integracijama Srbije u Evropsku uniju.\nSrpski interesi na Kosovu i Metohiji zahtevaju status ’dugoročno zamrznutog konflikta’ i nadzora na nivou Saveta bezbednosti, gde Rusija može da obezbedi političku, diplomatsku i drugu neophodnu podršku za našeg strateškog saveznika – Srbiju, za njenu bezbednost i teritorijalni integritet.\nPrevious ŠOKANTNA ANALIZA DR DRAGANA PETROVIĆA: Migranti su velika opasnost za Srbiju– DOGODIĆE SE OVO.. (VIDEO)\nNext ORBAN RAZBIJA EU, BRISEL U ŠOKU: Mađarski Putin pravi novu UNIJU, „Projekat E6“ sa Srbijom u njoj!


Kompletirano 24. kolo PLS, Pazarci izdržali u Zemunu sa dva igrača manje! - Sportske.net\nGrafičar i dalje drži lidersku poziciju...\nVratila se Prva liga - Kragujevčani kiksnuli, Grafičar se učvrstio na prvom mestu!Kragujevački Radnički počeo pripreme, jači za novog sportskog direktora!Neočekivani odlazak, Kragujevčani bez direktora: ''Teško mi je mnogo, imao sam još puno planova...''Sneg pravi probleme, odložene dve utakmice u Prvoj ligi!Sneg pravi probleme, odložene dve utakmice u Prvoj ligi!\nFudbaleri Zemuna i Novog Pazara odigrali su danas 1:1, u poslednjoj utakmici 24. kola Prve lige Srbije.\nDomaćin je poveo preko Mateje Njamculovića u 33. minutu, a deset minuta kasnije Pazar je ostao bez Miloša Đokića, koji je isključen zbog drugog žutog kartona.\nGolman gostiju Marko Drobnjak dobio je crveni karton u 53. minutu posle intervencije van svog šesnaesterca, ali je Novi Pazar stigao do boda golom Edina Selimovića u 75. minutu iz jedanaesterca, koji je dosuđen zbog prekršaja nad Slobodanom Rubežićem.\nNovopazarci imaju 33 boda i napredovali su do sedme pozicije na tabeli, dok je tim iz Zemuna na 12. mestu sa 26 bodova.Novi Pazar će u 25. kolu dočekati ekipu Radničkog iz Pirota, a Zemun će biti domaćin Smederevu 1924.


Gde Dunav ljubi nebo u Budimpešti | Jungle Tribe - Neobična putovanja\nPitate se gde da otputujete za manje novca, i da tamo stignete za samo nekoliko časova vožnje? Ukoliko mislite da ovakvo mesto u Evropi ne postoji, varate se. Mi vam preporučujemo najbližu veliku evropsku prestonicu Beogradu, prestonicu naših severnih suseda Mađara, prelepi grad Budimpeštu!\nU mesto, na kome su prvo naselje osnovali još Rimljani u prvom veku nove ere, krajem 9. veka doselila su se mađarska plemena iz centralne Azije, a od tada pa do današnjih dana, narod koji ne pripada ni jednoj grupi velikih evropskih naroda uspeo je da se održi više od jedanaest vekova na tlu Panonske nizije. Zbog toga ovaj narod zna da ceni i čuva svoj jezik, kulturu, nošnju i tradiciju. Ono što će Vas oduševiti u ovoj trećoj po redu evropskoj prestonici od izvora Dunava čije ime počinje na slovo B jeste njena arhitektura, spomenici, brojni mostovi i parkovi. Ukoliko krenete sa Trga Heroja, najpoznatijeg trga u gradu i državi napravljenog u čast 1000-godišnjice naseljavanja i postojanja Mađara u panonskoj niziji iza kog se nalaze muzej lepih umetnosti, veliki gradski park i zoo vrt, krenite Andrassy ulicom zaštićenom UNESCO-vim programom zbog velike lepote i kulturne važnosti građevina u njoj. Put će Vas voditi preko trga Oktagon i grandiozne budimpeštanske opere, jedne od nekada najvažnijih kulturnih institucija Evrope ka centru i bazilici Svetog Stefana koja može primiti nekoliko hiljada vernika. Dok ste u centru obavezno prošetajte Vaci ulicom, oduvek glavnoj šetačkoj i šoping ulici u gradu koja svoj novi stari sjaj obnavlja 90-tih godina prošlog veka. Pripremite se I za mozda najukusnije slatkiše u Evropi u jednoj od brojnih poslastičarnica u centru. Iskoristite blizinu reke pa prođite Beogradskim kejom i zapitajte se kako su to nekad beogradki trgovci postali slavni u ovom gradu.\nNa brdoviti Budim ne smete otići dok ne vidite izbliza najpoznatiji simbol Budimpešte, Parlament (Országház). Monumentalna zgrada visoka 96m i spolja ukrašena sa 88 skulptura najpoznatijih ličnosti mađarske istorije, sa kamenim lavovima koji Vas dočekuju pre ulaska u mermerno zlatnu unutrašnjost, učiniće da ova impresivna zgrada na obali Dunava, koja je ujedno i treći najveći Parlament na svetu i drugi u Evropi odmah iza onog u Bukureštu ostavi u Vama zadivljujući utisak. Pređite najstariji most u gradu, Sečenijev most za koji se vezuju mnoge legende o ideji izgradnje, zatim otvaranju mosta, i vernosti naših severnih susetkinja. A onda penjanje na Ribarski bastion sa sedam kula koje predstavljaju po jedno pleme iz 9. veka od kojih je nastao mađarski narod, mesto sa najboljim pogledom na grad, i sa crkvom Svetog Matijaša starom više od 7 vekova koja je jedno vreme posle turskog osvajanja bila korišćena i kao džamija. Drugi sjajan panoramski pogled a grad imaćete kad dodjete do brda Gelert koje je naziv dobilo po svešteniku kojj je mađarske pagane preobraćao u hrišćane. Na brdu se nalazi I spomenik slobode u znak sećanja na žrtve poginule pri oslobađanju Mađarske 1945. godine.Zbog velike konkurencije cene suvenira na ovom mestu su nesto niže nego u ostatku pa je ovo odlično mesto za kupovinu suvenira.\nUkoliko ovaj kulturni obilazak upotpunite odlaskom u samo 20ak km udaljenu Sentandreju, gradić u kome su Srbi nekada činili apsolutnu većinu stanovništva, sa četiri pravoslavne crkve i muzejem iste, bićeti u centru Evrope, a imaćete utisak da ste u nekom balkanskom mediteranskom mestu zbog topline njenih ulica i pitomog Dunava. Posle svega navedenog ostaje samo da izeđete uveče i osetite šarm mađarskih kafana i noćnih klubova koje se po mnogo čemu mogu staviti u rang sa srpskim. Jednom rečenicom imaćete utisak da nebo I zemlja ovde mogu da se susretnu i zagrle u večnom poljupcu!


15 popularnih poslovnih ideja za žene preduzetnice - CAT BiH\nRazmišljaš o pokretanju biznisa? Pogledaj našu kratku listu poslovnih ideja za inspiraciju. Žene koje su vlasnice nekih poslova, su sve češće i u porastu. Nadamo se da će te ova lista inspirisati da i ti pokreneš svoj posao!Prema izvještaju iz 2018. godine o ženama koje su vlasnice poslova, pokazuje da se žensko preduzetništvo povećalo za impresivnih 3.000 posto od 1972. godine, i između 2017. i 2018. godine, žene su počele prosječno od 1.821 novih ulaganja dnevno. Kakvi god da su tvoji razlozi ili ciljevi, evo nekih industrija koje možeš potražiti za pokretanje vlastitog biznisa.\nPoziv za dostavu poslovnih ideja za TV takmičenje SBF Start-up Challenge – druga sezona Otkrivamo ko su žene koje su obilježile 2019. godinu! ANKETA: Žene u preduzetništvu – fenomen današnjeg doba Mirela Biković – Najmoćnije žene Bosne i Hercegovine


Olovo domaćin prve bh.konferencije posvećene osobama sa poteškoćama – Radio Olovo\nPočetna/Općenito/Olovo domaćin prve bh.konferencije posvećene osobama sa poteškoćama\nRadio Olovo Send an email 4. Maja 2013.\nU Olovu je održana press konferencija za novinare na kojoj su članovi organizacionog odbora prve konferencije inkluzije djece i omladine sa poteškoćama predstavili program konferecije koja će biti održana od 31.maja do 2.juna u Olovu.\nOrganizatori su Udruženje roditelja invalidnih osoba i djece sa posebnim potrebama „Osmijeh“ Olovo i Udruženje roditelja djece oboljele od cerebralne paralize,mikro cefalije „Dlan“ iz Zenice.Pokrovitelji manifestacije su Federalno ministrastvo zdravstva, općinski načelnik Đemal Memagić i JZUBRC“Akvaterm“Olovo.\n-„Došlo je vrijeme da se pomogne osobama sa poteškoćama i u malim sredinama.Mi smo već započeli neke projekte koji su namijenjeni njima. Konferenciju koju su organizovali roditelji djece sa posebnim potrebama iz Olova i Zenice,općina Olovo će podržati i pomoći u skladu sa svojim mogućnostima.“ –kazao je na press konferenciji između ostalog općinski načelnik Đemal Memagić.\n-„Okupiti na jednom mjestu djecu,roditelje,ljekare,faramceutske kuće,organizacije koje pomažu u rehabilitaciji i liječenju osoba sa posebnim potrebama,to nam je bila želja i nadamo se da će mo je uspjeti i ostvariti “,kaže Hajrudin Begović predsjednik organizacionog odbora konferencije.\n-„Mi roditelji djece sa poteškoćama došli smo na ideju da se organizujemo i učinimo sve kako bi društvo u kojem živimo konačno povelo brigu o svakom djetetu,odrasloj osobi sa poteškoćama i ono najvažnije prestalo nas sažalijevati.Želimo više obzira za našu djecu i nas koji smo svakodveno uz njih,i da nam pružite priliku da doprinesemo društvu u kojem živimo“-istako je Selevedin Dedić predsjednik UG“Dlan“Zenica.\n-„Nasilje u porodici nad djecom i omladinom sa poteškoćama“,\n-„Obrazovanje djece,zapošljavanje omladine i osoba sa poteškoćama“,\n-„Profesionalana rehabilitacija,liječenje osoba sa poteškoćama“,\nPrema riječima članice organizacionog odbora Hasne Vatreš koja je i predsjednica Foruma žena „Sabina Jamaković“ skoro sve nevladine organizacije iz Olova su se prijavile za učešće kako bi dale svoj doprinos ,a na press konferenciji su uputili poziv i ostalim zainteresovanim organizacijama i sponzorima da se informišu i prijave putem telefona; 061458967 Hajrudin Begović predsjednik organizacionog odbora ili e-mail;\nOdržavanje konferencije planirano je na prostoru površine 1000 kvadrata pored zgrade „Akvaterma“gdje će svi prijavljeni učesnici izložiti svoje proizvode,radove,prezentovati usluge. Pored stručnjaka iz BiH učešće na prvoj bh konferenciji su najavili i predavači iz Hrvatske i Srbije.\nUposlenici Općine sadili cvijeće


Crna kutija iz “Suhoja” kod Putina | Banjaluka.net\nCrna kutija iz “Suhoja” kod Putina\nCrna kutija ruskog vojnog aviona “Suhoj 24”, kojeg su oborile turske snage 24. novembra nalazi se kod ruskog predsjednika Vladimira Putina, koji je naglasio da uređaj mora biti otvoren u prisustvu međunarodnih stručnjaka kako bi bila otkrivena istina o “izdajničkom zabijanju noža u leđa”.\nRuski ministar odbrane Sergej Šojgu predao je Putinu crnu kutiju tokom sastanka u Moskvi.\nŠojgu je naglasio da Rusija aktivno vodi operacije na sirijskoj teritoriji, gdje su pilota ubili turkmenski militanti nakon što se katapultirao iz aviona.\n– Snage za specijalne namjene su uz sirijsku vojsku oslobodile teren u koji je pao avion. Tokom pretrage, sirijska vojska je pronašla mjesto na kome se srušio avion- kazao je Šojgu, prenosi “Raša tudej”.\nOn je naglasio da su militanti pobjegli iz te oblasti tako da nisu stigli da uzmu bilo šta iz olupine.\nPutin je napomenuo da se crna kutija treba otvoriti i dekodirati samo u prisustvu međunarodnih stručnjaka, koji žele da otkriju istinu o incidentu.\n– Koliko sam shvatio, crna kutija će nam dati šansu da shvatimo putanju `Su-24` od trenutka uzlijetanja do pada. To znači da ćemo moći shvatiti gdje je letjelica bila u trenutku pada i odakle je došao izdajnički udar turskih vazduhoplovnih snaga- navodi Putin.\nOn je dodao da šta god da saznaju to neće promijeniti ponašanje Rusije prema turskim vlastima. Prema njegovim riječima, Rusija je Tursku smatrala ne samo za prijateljsku zemlju, već i saveznika u borbi protiv terorizma, kao i da niko nije očekivao ovakav podao, izdajnički udar u leđa.


Otkriven virus koji uspješno uništava ćelije raka\nNaučnici su došli do nevjerovatne spoznaje prilikom traganja za lijekom protiv raka, piše The Independent.\nNovi način borbe protiv raka je genetski modificiran virus za kojeg su znaučnici uspjeli dokazati da uspješno napada ćelije tumora,. Specijalist koji je radio na ovom istraživanju je potvrdio da je kod pacijenata koji su bili tretirani modificiranim virusom herpesa smanjena količina tumorskih ćelija. Ovo je ujedno i prvo otkriće, potkrijepljeno dokazima, o suzbijanju tumorskih stanica kod oboljelih od neke vrste raka.\nDok su kod nekih pacijanata u ranijim stepenima bolesti rezultati bili nešto skromniji, medicinski istraživači napominju kako je ovo otkriće jedan veliki napredak ka cilju, a to je pronalazak lijeka za ovu tešku bolest. Također, naučnici napominju da je ovo tek prvi korak pri traženju odgovora po pitanju borbe sa zloćudnom bolesti.


Fabrici: Mešanje SAD pozitivna poruka | Radio Kosovska Mitrovica\nFabrici: Mešanje SAD pozitivna poruka\n9. January, 2019 15:12 |\nUvozne tarife koje je uvela Priština su u suprotnosti sa CEFTA i nisu u duhu SSP-a i te mere bi trebalo da budu ukinute odmah, kaže šef Delegcije EU u Srbiji.\nSem Fabrici je, u intervjuu za Blic, rekao i da transformacija Kosovskih snaga bezbednosti treba da se odvija “u skladu sa Ustavom Kosova i uzimajući u obzir interese i zabrinutost svih zajednica na Kosovu, relevantnih partnera, entiteta i organizacija”.\nIstakao je i da bi što pre trebalo uspostaviti ZSO i implementirati ostale dogovore između Beograda i Prištine, uključujući i energetski.\nKako kaže, EU je jasno saopštila svoj stav. Na pitanje da li se Brisel oseća “možda izdano” od Prištine, Fabrici odgovara da EU ne štedi napore, dobru volju i upornost da pomogne Beogradu i Prištini da dođu do dugoročnog, održivog i obavezujućeg sporazuma o normalizaciji odnosa i da, uprkos nedavnim poteškoćama, Federika Mogerini ostaje posvećena olakšavanju dijaloga.\n“Nedavna sednica Saveta za stabilizaciju i pridruživanje i sastanak Zapadnobalkanske šestorke kojima je predsedavala bili su posvećeni stvaranju uslova da se prevazidju trenutne teškoće”, rekao je Fabrici.\n“Nedavno imenovanje tima za dijalog u Prištini je pozitivan korak”, dodao je on. Ukazao je da dijalog ostaje ključni koncept i dodao da je “ohrabrujuće da, i pored teškoća, sve strane pozivaju na dijalog, jer ne postoji alternativa postizanju dogovora”.\n“Političko liderstvo i dugoročna vizija su neophodni više nego ikada za prevazilaženje teške situacije i uspostavljanje značajnog napretka na putu ka EU”, dodao je on.\nKako kaže, to pomaže i da se obnovi zamah, kako bi se došlo do sveobuhvatnog rešenja, koje će biti ključni element za stabilnost i integraciju čitavog regiona. “Mogerini je prenela istu poruku predsednicima Vučiću i Tačiju tokom liderskog ručka 19. decembra u Briselu. Saradnja na relaciji EU-SAD ostaje snažna i pozitivna sila”, dodao je Fabrici.


VESIĆ: Tokom posete predsednika Francuske, potpisano je više sporazuma koji su veoma važni za dalji razvoj Beograda! • HAPPYTV.RS\n44 minutes ago • Beograd\nVesić je podsetio da je Francuska u poslednje dve godine najveći investitor u Beogradu i naveo primer investicija u aerodrom "Nikola Tesla", ukupne vrednosti oko milijardu i po evra, i u deponiju komunalnog otpada u Vinči u vrednosti od 330.000 evra.\n- Sa predstavnicima francuske delegacije razgovarali smo o daljem učešću francuskih kompanija u izgradnji beogradskog metroa. Taj projekat je u završnoj fazi i bićemo spremni da do kraja sledeće godine počnemo sa izgradnjom metroa - rekao je Vesić.\nKako je naveo, Francuska od 2012.godine aktivno učestvuje u tom projektu, a na osnovu danas potpisane Izjave o namerama o realizaciji projekta izgradnje metroa i prethodnih dogovora, francuske kompanije će zajedno sa domaćim i kineskim kompanijama učestvovati u gradnji metroa.\nOsim toga, potpisan je Memorandum o razumevanju između JKP "Beogradski vodovod i kanalizacija" i francuske kompanije "Veolia" koja, istakao je Vesić, može da pomogne u izgradnji fabrika za preradu otpadnih voda i boljem menadžmentu tog preduzeća.\nVesić je naveo da će Grad biti spreman da do kraja avgusta ispuni sve obaveze iz sporazuma o javno-privatnom partnerstvu sa kompanijom "Suez" i da će do kraja septembra biti moguće da se izda građevinska dozvola za početak radova na komunalnoj deponiji Vinča.\n- Imali smo sastanke i sa kompanijom "Kolas" koja radi na postavljanju tramvajskih šina na teritoriji Beograda i upoznali smo ih sa širenjem tramvajske mreže u Beogradu - rekao je Vesić.


Blokada SSP-a zbog Timošenko?\nBivša ukrajinska premijerka Julija Timošenko pokazuje povrede koje su joj, kako tvrdi, naneli stražari u zatvoru\nNemački ministar inostranih poslova Gvido Vestervele zapretio je da će blokirati politički i trgovinski porazum Ukrajine i Evropske unije, ukoliko se opozicionoj liderki Juliji Timošenko, koja se nalazi u zatvoru, ne obezbedi adekvatna medicinska nega.\nVestervele je za jednu nemačku televizijsku stanicu kazao da Nemačka ne može da ratifikuje Sporazum o asocijaciji i pridruživanju sa Ukrajinom, ukoliko Kijev ne poštuje vladavinu prava.\nNemački zvaničnik je međutim na današnjoj konferenciji za novinare u Berlinu odbacio pozive za bojkot evropskog prvenstva u fudbalu u toj zemlji, navodeći da bi prioritet trebalo da bude poboljšanje situacije u kojoj se Timošenko nalazi.\nAustrijski i holandski zvaničnici su, uz predsednika Evropske komisije Žoze Manuela Baroza, danas najavili da neće posetiti Ukrajinu tokom prvenstva ukoliko se ne poboljša stanje Julije Timošenko. Ukrajinsko ministarstvo inostranih poslova je prethodno ocenilo da bojkoti predstavljaju taktitku iz Hladnog rata i veštačku manipulaciju.\nPredsednici Češke i Nemačke, Vaclav Klaus i Joahim Gauk u međuvremenu su najavili da zbog ophođenja vlasti prema opozicionoj liderki neće prisustvovati samitu šefova država Centralne Evrope u Jalti, 11. i 12. maja.\nTimošensko, koja služi sedmogodišnju kaznu zatvora zbog zloupotrebe službenog položaja, štrajkuje glađu više od nedelju dana nakon što su je, kako tvrdi, pretukli stražari u zatvoru. Ukrajinske vlasti odbijaju da joj dozvole da se leči u inostranstvu.


U Srbiji se svake godine registruje 16.000 adolescentskih trudnoća, a više od 90 odsto njih je neplanirano i neželjeno i završi abortusom, što predstavlja veliki rizik za reproduktivno zdravlje.\nSvaki abortus sa sobom nosi rizik - kako za reproduktivno zdravlje, tako i za život pacijentkinje, a mnoge privatne klinike koje obavljaju ovaj zahvat nemaju odgovarajuće dozvole za to. Oni abortuse izvode ilegalno, što još više uvećava rizik od povrede, infekcije, krvarenja i trajnog steriliteta. - Sve većem broju abortusa doprinela je teška finansijska situacija i ekonomska kriza koja sa sobom nosi visoku nezposlenost, siromaštvo, stambene probleme i nizak nivo opšteg zdravstvenog obrazovanja. Žene u ruralnim područjima ne koriste zaštitu, a kako nemaju novca da podižu još dece, odlaze na abortuse - objašnjava sociolog Dragan Kostić.


Konačno se oglasili nadležni: Vazduh zagađen u više gradova - Vijesti.me\nSastanak MORT-a, EPA i Zavoda za hidrometeorologiju i Instituta za javno zdravlje\nKonačno se oglasili nadležni: Vazduh zagađen u više gradova\n"Na sastanku je dogovoreno pojačano svakodnevno informisanje građana o prognozama stanja kvaliteta vazduha u zavisnosti od metereoloških uslova, koje će sadržati i preporuke građanima, naročito vulnerabilnim grupama, o načinu ponašanja i prilagođavanja životnih i radnih aktivnosti stanju kvaliteta vazduha" Edit\n5529 pregleda 12 komentar(a)\nMINA News 16. januar 2020, 17:29 ažurirano 16. januar 2020, 18:59\nVazduh u određenom broju crnogorskih gradova ovih dana bio je zagađen, a o daljim prognozama, uz preporuke kako da se ponašaju u skladu sa registrovanim stanjem, građani će u narednim danima dobijati svakodnevne informacije.\nTo je saopšteno nakon sastanka predstavnika Ministarstva održivog razvoja i turizma (MORT), Agencije za zaštitu prirode i životne sredine (EPA), Zavoda za hidrometeorologiju i seizmologiju i Instituta za javno zdravlje, koji je održan "s obzirom na prekoračenja emisija zagađujućih materija u vazduhu, koja su prisutna ovih dana".\n"Na sastanku je dogovoreno pojačano svakodnevno informisanje građana o prognozama stanja kvaliteta vazduha u zavisnosti od metereoloških uslova, koje će sadržati i preporuke građanima, naročito vulnerabilnim grupama, o načinu ponašanja i prilagođavanja životnih i radnih aktivnosti stanju kvaliteta vazduha", navodi se u saopštenju.\nGrađani danima diskutuju o kvalitetu vazduha, ali se nadležni nijednom nisu i zvanično oglasili da potvrde navode o eventualnom zagađenju. O tome su "Vijesti" pisale juče, nakon čega je uslijedio i jučerašnji sastanak predstavnika nadležnih institucija.\nPrekoračenja se, kako su naveli, dešavaju uglavnom tokom sezone grijanja i ona su izražena u onim djelovima Crne Gore koji su pod uticajem značajnih meteoroloških situacija koje u pojedinim danima imaju ekstremne osobine.\n„Svjedoci smo da je sami početak kalendarske godine uvijek u znaku hladno-ledenog vremena sa ekstremno niskim temperaturama u pojedinim danima. Takođe, dešavaju se uticaji visokog vazdušnog pritiska sa pojavom mraznih temperatura“, kazali su iz Ministarstva.\nPrema njihovim riječima, učestale su temperaturne inverzije sa potpunim izostankom provjetravanja u tim danima.\n„Osim toga, korišćenje kolektivnih i individualnih ložišta, te uticaj sabraćaja i povećana upotreba vozila na kvalitet vazduha, spaljivanje otpada i slično. takođe doprinosi kumulativno negativnom uticaju na kvalitet vazduha bilo gdje“, kaže se u saopštenju.\nNavodi se da takvo meteorološko stanje u velikoj mjeri smanjuje željene efekte brojnih administrativnih i tehničkih mjera koje nadležni organi u kontinuitetu sprovode.\nIz Ministarstva su naglasili da je smanjenje zagađenja vazduha dugoročan proces, o čemu svjedoči i činjenica da se 17 od 28 država članica EU i nakon dugogodišnjeg članstva susrijeće sa ovim problemom.\nKako su naveli, prema posljednjem izvještaju Evropske agencije za zaštitu životne sredine iz prošle godine o kvalitetu vazduha u Evropi, koncentracije suspendovanih čestica PM10 prelazile su granične vrijednosti u velikom dijelu Evrope.\nDodaje se da, ukoliko bi se uzele strože vrijednosti koje preporučuje Svjetska zdravstvena organizacija, a čije se uvođenje planira u EU, prekoračenja postoje u svim državama članicama EU, osim Estonije, Finske i Irske.\n„S tim u vezi u okviru pregovora u Poglavlju 27, već smo u prvoj godini pregovora tokom 2019. ukazali Evropskoj komisiji na to kako namjeravamo da riješimoj ovaj kompleksan problem, u kojim rokovima i procijenili potrebna finansijska sredstva za njegovo prevazilaženje“, kazali su iz Ministarstva.\nU tom resoru se nadaju da će, upravo uz pomoć evropskih kolega koji se duže vrijeme bore sa problemom zagađenog vazduha, uz provjerena iskustva i preporuke o najboljoj praksi koja je za sada dala rezultate, uspjeti da unaprijede kvalitet vazduha u Crnoj Gori.\nKako su naveli, adekvatan strateški i pravni okvir pruža u Crnoj Gori osnovu za vršenja potrebnih mjerenja u segmentima životne sredine i kontinuirano praćenja stanja životne sredine, kao i preduzimanje konkretnih aktivnosti i planiranje dugoročnih aktivnosti.\nZavoda za hidrometeorologiju i seizmologiju


Crveno-beli otvaraju turnir u četvrtak utakmicom protiv ASVEL-a koja će se odigrati u 12 časova. U drugom kolu već od 9 časova ujutru u petak sledi duel sa Žalgirisom, a takmičenje u grupi crveno-beli završavaju u subotu od 14 časova protiv Reala.\nTrener Miloš Obrenović istakao je da njegov tim želi da predstavi Crvenu zvezdu u najboljem svetlu.\n- Idemo na završni turnir sa željom da se nadmećemo i odigramo dobre utakmice protiv najboljih klubova i timova u ovom trenutku u našem starosnom uzrastu. Mnogo je izuzetno talentovanih igrača koji će se narednih dana naći u Valensiji i svaka utakmica na ovom turniru biće neprocenjivo iskustvo za nas. Želimo da predstavimo Crvenu zvezdu u najboljem svetlu, a preduslov i ono što je sigurno je da ćemo se boriti i dati maksimum u ovom trenutku - rekao je trener crveno-belih.\nSvi mečevi ovogodišnjeg turnira koji zbog pandemije virusa Covid-19 nisu odigrani u isto vreme kao i seniorski završni turnir u Kelnu, igraće se u velelepnom kompleksu "L’Alqueria del Basket" u Valensiji.


Semillon vino - rapsodija slatkog ukusa - Dan u Beogradu\nNaslovna » BG svaštara » Za lepši dan u Beogradu » Semillon vino – rapsodija slatkog ukusa\nVinarija Eden: Semillon vino - rapsodija slatkog ukusa\nNeko drugi 22. februar 2022. Za lepši dan u Beogradu Postavite komentar\nKultura ispijanja vina zajednička je celom svetu. Odabir vina stvar je ličnog ukusa, međutim izlazak iz sopstvene zone komfora nekada može doneti sasvim nova iskustva.\nPostoje brojne zablude kada su u pitanju dezertna vina. Retko spominjana i nepravedno zapostavljena, ova vina prate brojne zablude, a najčešća je o tome da su upariva isključivo sa dezertima.\nVinarija Eden je u saradnji sa beogradskim restoranom „27“, napravila mali „eksperiment“ tako što je svoje slatko Semillon vino uparila sa internacionalnim menijem i zanimljivim zalogajima, među kojima su se izdvojili karpaćo od cvekle, gambori u korici od bibera, grilovana guščja džigerica, kruška kuvana u vinu, plavi sir…\nDegustaciji su prisustvovali ljubitelji vina, somelijeri, vlasnici restorana, kao i vinski novinari. Opšti utisak među prisutnima je da se kombinacija navedenih ukusa savršeno uklopila sa slatkim, ledenim Semillon-om iz kasne berbe.\nSpecifičnost ovog vina ogleda se u proizvodnom procesu baziranom na tome da se berba navedene sorte grožđa obavlja što kasnije (u konkretnom slučaju krajem januara) kada grozdovi na lozi dostignu izgled suvog grožđa i visok nivo slasti. Složenost procesa ima za rezultat ograničenu seriju proizvodnje, svega 1500 boca, koje je moguće probati u različitim beogradskim fine dining restoranima, kao i u vinariji Eden.\nEden je porodična vinarija koja koristi isključivo grožđe iz sopstvenih vinograda.\nCeo proizvodni pogon kao i barik sala nalaze se pod zemljom, dok je degustaciona sala smeštena na najvišoj tački poseda, na nadmorskoj visini između 240-260 m u selu Ranilović, nadomak Aranđelovca.\nPored Semillon-a, vinarija u svom vlasništvu poseduje vinograd koji je posađen tokom 2014. i 2015. godine na površini od 7 ha na kom se uzgajaju neke od poznatih internacionalnih sorti kao što su sauvignon blanc i chardonnay od belih, kao i merlot, cabernet sauvignon i cabernet franc od crvenih.\nViše o karakteristikama Semillon vina možete saznati na ovom i ovom linku.\nViše o vinariji Eden možete saznati na ovom linku.\nTagovibg svaštara crveno vino najbolja vina poluslatko vino slatko vino vinarija eden vino za lepši dan u beogradu\nPrethodni Beogradska filharmonija svira Mocartovu Misu u ce-molu\nSledeći Fudbal: Super liga Srbije 2021/22, 24. kolo


Bregu: Evropska unija nepotpuna bez zapadnog Balkana – FENA-BIZ\nHome Vijesti Bregu: Evropska unija nepotpuna bez zapadnog Balkana\nBregu: Evropska unija nepotpuna bez zapadnog Balkana\nBERLIN/SARAJEVO, 13. juna (FENA) – Nije više riječ samo o proširenju, već i o ujedinjavanju Evrope, jer je Evropska unija (EU) nepotpuna bez zapadnog Balkana. Ovaj je region geostrateška interesna zona Unije. S druge strane, kao neko ko dolazi iz regiona, željela bih vidjeti da zapadni Balkan preuzme veću odgovornost za regionalnu saradnju, kako bi zajednički radio i unapređivao naša društva u cjelini – rekla je generalna sekretarka Vijeća za regionalnu saradnju (RCC) Majlinda Bregu na godišnjoj generalnoj skupštini Udruženja njemačke privrede za Istočnu Evropu sinoć u Berlinu.\n-Budućnost u Evropi, kako je ja vidim, i nadam joj se u nerednih pet godina, obuhvata više ljudi bistrog uma i jasnih vizija. Također se nadam da će među Evropljanima biti manje podjela u pogledu zapadnog Balkana. Zato mi u Vijeću za regionalnu saradnju podržavamo preporuke Komisije da već sada otpočnu pregovori sa Republikom Sjevernom Makedonijom i Albanijom, a na osnovu pojedinačnih zasluga i postignuća, nagrađujući predanost i trud uložen u evropeizaciju. To bi bio snažan vjetar u leđa cijelom regionu, ali i zdrava konkurencija da se intenzivira rad i više učini za njegove građane – rekla je Bregu.\nTo je kazala na panelu posvećenom zapadnom Balkanu, zajedno sa Zoranom Zaevim, premijerom Republike Sjeverne Makedonije, Thomasom Kramerom, članom Upravnog odbora Deutsche Telekoma i Sabinom Stohr iz Ministarstva vanjskih poslova Njemačke, saopćeno je iz RCC-a.\nNjemačka poslovna zajednica u potpunosti se pridružila podršci Vijeća za regionalnu saradnju za neodložnim otvaranjem pregovora o pristupanju Evropskoj uniji sa Republikom Sjevernom Makedonijom i Albanijom.\n–Uprkos brojnim preostalim izazovima, mnogo toga se promijenilo nabolje u regionu od početka rada prethodnika Vijeća za regionalnu saradnju – Pakta stabilnosti za jugoistočnu Evropu, osnovanog u Sarajevu 31. jula 1999. godine. Mnogi će vam reći da ako je nešto naučeno iz dvadeset godina rada Pakta stabilnosti onda je to da su perspektive članstva u EU i NATO bile ključni, glavni pokretači pomirenja, političkog razvoja u regionu i provođenja teških reformi na domaćem terenu. A što se tiče šest ekonomija zapadnog Balkana, za njih to još uvijek važi. Bez jasne perspektive i nastavka procesa na temelju zasluga sve je na kocki – zaključila je Bregu.\nNa marginama sastanka, generalna sekretarka Bregu sastala se sa premijerom Zaevom. Dvoje zvaničnika razgovarali su o regionalnoj saradnji, posebno u svjetlu predstojećeg samita zapadnog Balkana u sklopu Berlinskog procesa u julu u Poznanju, kao i o rezultatima u pogledu provedbe Višegodišnjeg akcionog plana za regionalni ekonomski prostor.\nSložili su se da su dobrosusjedski odnosi i regionalna saradnja i dalje ključni elementi procesa stabilizacije i pridruživanja, kao i procesa proširenja, te da regionalnu saradnju treba pojačati, saopćeno je iz RCC-a.\nOtklonjene barijere prilikom ostvarivanja prava građana na nabavljanje, nošenje i držanje municije\nNakon uspješne izložbe u Banjoj Luci, “Percepcije” otvorene u Skoplju


Kako će Kosovo da prihvati militante iz Sirije?\nIz propagandnog videa "Islamske države", fotoarhiv\nVlada Kosova sa zabrinutošću prati stanje građana Kosova koji se još uvek nalaze na ratnim žarištima u Siriji. Veruje se da je tamo više od 150 muškaraca, žena i dece sa Kosova, plus 60 dece koja su tamo rođena a kojima je najmanje jedan od roditelja državljanin Kosova.\nIz Vlade navode da će u ovom slučaju delovati kao i ostale države članice globalne koalicije protiv militantne grupe "Islamska država" (IDIL).\nU pismenom odgovoru se, međutim, ne navodi da li Kosovo ima nekih konkretnih planova za povratak svojih državljana.\nIstiče se da je Vlada Kosova sebi postavila prioritet i maksimalno se zalaže da zaštiti svoje građane od ekstremističkih ideologija, ali i da spreči sve oblike nasilnog ekstremizma i terorizma.\n"Od desetina Kosovara i njihove porodice (žene i deca) koji se i dalje nalaze u konfliktnim zonama, jedan broj je uhapšen ili se nalaze u različitim kampovima sirijskih opozicionih snaga. Uzimajući u obzir mogućnost njihove repatrijacije, Vlada Republike Kosova, članice koalicije protiv IDIL-a, nastaviće da tretira ovo pitanje u skladu sa politikama koalicije, praksama država članica, i poštujući međunarodno pravo, Ustav, zkaone i interese građana i države", navodi se u odgovoru.\nPlatforma RSE: Ne u moje ime\nVlada Kosova tvrdi i da je dokazala da je poverljiv partner u toj koaliciji i da je pružila vredan doprinos u postizanju njenih ciljeva.\n"Bezbednosne institucije Republike Kosova uhapsile su i izvele pred lice pravde sva lica koja su se vratila iz konfliktnih zona i ostale osobe koje su organizovale, regrutovale, finansirale i olakšale njihovo putovanje u konfliktnim zonama. Institucije Republike Kosova su izradile dokumente i osnovale mehanizme za rehabilitaciju radikalizovanih osoba, stranih boraca i njihovih porodica", dodaje se u odgovoru.\nIz kabineta premijera navode da je ocenjeno da je Kosovo lider u regionu a kada se radi o posvećenosti Vlade Republike Kosova tretiranju, sprečavanju i borbi ove pojave.\nPoslednjih nedelja Sirijske demokratske snage i saveznici koje podržava SAD oslobodili su na stotine građana koji su bili zatvoreni unutar prostora kojeg je kontrolisala "Islamska država".\nNa osnovu zvaničnih podataka, 316 osoba sa Kosova je učestvovalo u stranim konfliktima u Siriji i Irak. Na Kosovo se vratilo njih 117.


Faktor | Šarić: TSBiH izražava žaljenje što se sport i djeca zloupotrebljavaju u političke svrhe\nNjegovan je sinoć naglasio kako se nada "da ovo nije početak sankcionisanja srpskih sportista", no u pitanju je nešto sasvim drugo, što su objasnili iz TSBiH.\n- Taekwondo savez Bosne i Hercegovine, Izvršni odbor za WT - olimpijski taekwondo sport, objavljuje demant na izjavu predsjednika Taekwondo saveza RS i člana predsjedništva Taekwondo Saveza BiH Branislava Njegovana, te obavještava cjelokupnu javnost da je do neizdavanja viza za članove taekwondo reprezentacije Bosne i Hercegovine došlo zbog novonastale situacije u Ukrajini, o čemu je Savez i obavješten od strane organizatora.\nKatarina Kraišnik je članica Taekwondo kluba Novi Grad Sarajevo i članica Taekwondo saveza Federacije BiH, te ni na koji način nije povezana sa Taekwondo savezom RS - naglašeno je iz TSBiH.\nVEZANI TEKST - Teorija zavjere: Da li su uvedene sankcije za reprezentativke BiH iz entiteta RS?\n- Predstavnici olimpijskog Taekwondoa iz Taekwondo saveza BiH potreseni su činjenicom da vize nisu stigle na vrijeme, te su na sve načine pokušavali doći do istih.\nTaekwondo savez BiH godinama gradi imidž kredibilnog saveza koji je prepoznat kao jedan od najorganizovanijih među svim sportovima, te nam ovakvi istupi štete ugledu i nisu dosljedni razine na kojoj se Savez nalazi - istakao je Šarić.\n- Nedžad Husić i trener reprezentacije Haris Husić dobili su vize, a napominjemo da je trener Haris Husić svoju vizu morao u ponedjeljak uzeti u Beogradu, da bi u utorak stigao na let iz Splita.\nIzražavamo nadu da će najbolji predstavnici taekwondo sporta iz Bosne i Hercegovine nastupiti na Evropskom prvenstvu i ostvariti vrhunske rezultate - saopćeno je iz Taekwondo saveza BiH.\nTaekwondo savez Bosne i HercegovineSamir Šarić\nEvropsko prvenstvo u taekwondou: U Sarajevo stižu takmičari iz 55 zemalja


Na radionici su đački timovi dobili poster "Održiva škola" koji smo pripremili u okviru ovog projekta, na kojem je predstavljeno preko 70 ideja kako školu i školsko dvorište učiniti kvalitetnijim mjestom za boravak djece i nastavnika. Uz to, dobili su i plan svoje škole i školskog dvorišta i zadatak da osmisle, tj. dizajniraju, kako bi škola izgledala kada bi bila održiva. U plan su onda upisivali gdje bi bile vjetrenjače, gdje ostava za bicikla, bašte, solarni paneli, drveće, staze... Pratili su ideje sa postera, čitali objašnjenja i ucrtavali rešenja u svoj plan. Sledeći put će nam predstaviti svoju verziju održive škole - jedva čekamo\nProjekat ClimCity je kofinansiran sredstvima Evropske unije. Cilj projekta je povećanje kapaciteta zaposlenih u crnogorskim školama za sprovođenje nastavne teme “Urbano prilagođavanje klimatskim promjenama”.


"Velika i sjajna pobeda. Znali smo da će biti težak meč jer oni imaju karakter i sjajan su tim. Igraju odlično cele sezone. Očekivali smo njihovu reakciju posle poraza od Olimpijakosa, ali ušli smo u meč kao što uvek činimo i zaslužili smo pobedu", rekao je Simonović.\nOn je dodao da je Zvezda imala poseban motiv jer je u Beogradu ove sezone prilično lako poražena od španskog tima (70:63).\n"To je još jedan razlog što smo hteli da igramo dobro ovu utakmicu. I uspeli smo u tome", rekao je Simonović.\nZvezda je u Vitoriji zabeležila šesti trijumf u nizu u elitnom klupskom takmičenju i došla nadomak plasmana u Top 8 fazu takmičenja.\nNaredni meč izabranici Dejana Radonjića odigraće već u četvrtak u 19 sati kada u hali "Aleksandar Nikolić" dočekuju Panatinaikos.


U Kabulu odjeknula snažna eksplozija, poginulo šest osoba /video/ - 29.08.2021, Sputnik Srbija\nU Kabulu odjeknula snažna eksplozija, poginulo šest osoba /video/\nU prestonici Avganistana, Kabulu, odjeknula je snažna eksplozija, javlja „Al Arabija“. Kako je javila televizija „Arijana njuz“ pozivajući se na očevice, u... 29.08.2021, Sputnik Srbija\nTelevizija je dodala da su u napadu povređene još četiri osobe.Prema rečima očevidaca, u napadu su uništena dva vozila i deo zgrade.Ranije je televizija „Al Arabija“ javila da je poginulo jedno dete, a da su tri osobe povređene .Izvor u gradskoj policijskoj upravi izjavio je za Sputnjik da je eksplozija izazvana raketnim napadom.Kako javljaju neki mediji, eksplozija je odjeknula u blizini međunarodnog aerodroma.Agencija Rojters javila je, pozivajući se na dva američka zvaničnika, da su napad na Kabul izvršile Sjedinjene Američke Države.Prema navodima zvaničnika, cilj napada bili su navodni pripadnici grupe DAEŠ – Vilajat Horasan (teroristička organizacija zabranjena u Rusiji)\nAmerikanci gađaju daeš, a ubiju decu.\nsvet, avganistan, svet – politika, politika, kabul\n16:41 29.08.2021 (Osveženo: 20:04 29.08.2021)\n© AP Photo / Wali SabawoonDim nakon eksplozije na aerodromu u Kabulu\nU prestonici Avganistana, Kabulu, odjeknula je snažna eksplozija, javlja „Al Arabija“. Kako je javila televizija „Arijana njuz“ pozivajući se na očevice, u napadu je poginulo šest osoba, uključujući četvoro dece.\nTelevizija je dodala da su u napadu povređene još četiri osobe.\nPrema rečima očevidaca, u napadu su uništena dva vozila i deo zgrade.\nRanije je televizija „Al Arabija“ javila da je poginulo jedno dete, a da su tri osobe povređene .\nIzvor u gradskoj policijskoj upravi izjavio je za Sputnjik da je eksplozija izazvana raketnim napadom.\nKako javljaju neki mediji, eksplozija je odjeknula u blizini međunarodnog aerodroma.\nAgencija Rojters javila je, pozivajući se na dva američka zvaničnika, da su napad na Kabul izvršile Sjedinjene Američke Države.\nPrema navodima zvaničnika, cilj napada bili su navodni pripadnici grupe DAEŠ – Vilajat Horasan (teroristička organizacija zabranjena u Rusiji)\n29 Avgust, 23:16


Trifunović: Kriminalistička policija došla u fondaciju Podrži život - Izazov\nNovi magazin 11. oktobra 2018. 20:52\nPredsednik Upravnog odbora fondacije „Podrži život“ Sergej Trifunović izjavio je danas da je u fondaciju došla kriminalistička policija, odsek za organizovani kriminal, iako su, kako je naveo, očekivali finansijsku.\n„Došla nam je kriminalistička policija, odsek za organizovani kriminal! Fini ljudi, šta će, rade svoj posao“, napisao je Trifunović na svom Tviter nalogu.\nOn je ranije osporio i informaciju da je protiv njega „Savet za monitoring, ljudska prava i borbu protiv korupcije Transparentnost“ iz Trstenika podneo krivičnu prijavu“ i rekao da ta krivična prijava „postoji samo u tabloidima“.\nTrifunović je naveo i da je finansijska inspekcija ispitivala investicioni fond u koji je fondacija „Podrži život“ ulagala novac.\nZavršena rasprava u pojedinostima o izmenama i dopunama Krivičnog zakonika, glasanje…\nSnažno nevreme pogodilo Dalmaciju\nModna revija užučkih đaka\n„Lijepa li si“ zasenila Merkelovu\nZavršena rasprava u pojedinostima o izmenama i dopunama Krivičnog…\nAteisti Srbije: Država nema pravo da poklanja novac Srpskoj…


Dragoljub Damljanović je novi direktor Schneider Electric Razvojnog centra u Srbiji\nDosadašnji generalni direktor Razvojnog centra Luis D’Acosta svoj posao Vice President (VP) Digital Grid Schneider Electric nastavlja u Sjedinjenim Američkim Državama, dok Dragoljub Damljanović na novu poziciju dolazi posle više od 16 godina u kompaniji Schneider Electric.\nSchneider Electric Razvojni centar u Srbiji zapošljava više od 900 inženjera iz oblasti energetike i računarstva koji se bave istraživanjem, razvojem i inženjeringom softvera u oblasti upravljanja elektroenergetskim sistemima.\nKako je saopštila ova kompanija, Dragoljub Damljanović je za 16 godina rada obavljao brojne liderske pozicije. Bio je direktor Schneider Electric Srbija, VP za područje Jugoistočne Evrope za ponudu iz domena energetike i servisa, zatim direktor prodaje za Digital Grid diviziju za područje celog sveta, funkciju koju nastavlja da obavlja zajedno sa novim izazovom koji je prihvatio u Srbiji.\n“Zadovoljstvo mi je da nastavim uspešan put našeg Razvojnog centra u Srbiji, uz prioritetno održavanje liderske pozicije naših softverskih rešenja na globalnom nivou i ubrzan rast prodaje. Kako u našem Razvojnom centru radi više od 900 inženjera, želimo da se fokusiramo i na nastavak poboljšanja mogućnosti za razvoj njihove karijere i uslova za rad”, izjavio je Damljanović.\nVodeći proizvod Razvojnog centra je softver ADMS (Advance Distribution Management System), koji se trenutno koristi u više od 80 elektroprivreda širom sveta i 170 kontrolnih centara sa ukupno 400 miliona potrošača.\nPočetna » Vesti » Električna energija » Dragoljub Damljanović je novi direktor Schneider Electric Razvojnog centra u Srbiji


Na sajam u Minhenu stiže Dacia sa sedam sedišta - Zanimljivosti o automobilima\nRumunska Dacia je za sajam automobila u Minhenu najavila model sa sedam sedišta.\nDacia priprema svetsku premijeru modela čije ime još nije otkriveno, ali je poznato da će to biti „svestrani porodični automobil sa sedam sedišta“.\nNovajlija u Dacijinoj ponudi će verovatno zameniti Logan karavan i model Lodgy. U zavisnosti od početka prodaje, to bi mogao da bude prvi model s Dacijinim novim logom predstavljenim pre nekoliko nedelja.\nNeki su špekulisali da će Dacia 3. septembra predstaviti model Bigster, veći SUV iz C segmenta pozicioniran iznad nedavno osveženog Dustera. Međutim, iako je koncept predstavljen početkom godine, produkcijski model se ne očekuje do sredine decenije.\nS druge strane, budući model s tri reda sedišta će verovatno biti mešavina crossovera i minivena, bazirana na najnovijoj generaciji Logana i Sandera. Očekuje se da će ga Dacia prodavati s većim motorom kako bi bio adekvatan za sedam ljudi i više prtljaga.\nDacia u Minhen dolazi sa celom svojom ponudom, uključujući obnovljeni Duster i električni crossover Spring.\nTesla traži od Kine cenzuru na društvenim mrežama?!


EU dala zeleno svjetlo za pokretanje trgovinskih pregovora sa SAD-om – Biznis.ba\nNaslovnaSvijetEU dala zeleno svjetlo za pokretanje trgovinskih pregovora sa SAD-om\nobjavljeno 15. apr 2019. u 13:37\nDržave članice Evropske unije u ponedjeljak su dale zeleno svijetlo Bruxellesu da pokrene trgovinske pregovore s Washingtonom, uprkos francuskom protivljenju, saopćilo je nekoliko izvora iz EU-a za AFP.\nDvadeset osam država članica EU mjesecima se bore oko saglasnosti za pokretanje transatlantskih pregovora, dok neki strahuju da bi njihovo odgađanje dovelo do pokretanja trgovinskog rata s američkim predsjednikom Donaldom Trumpom.\nIzvori iz EU-a saopćili su da je Francuska glasala protiv davanja odobrenja za pregovore, dok se Belgija suzdržala tokom ministarskog samita EU-a u Luksemburgu.\nInsistiranje na limitiranom trgovinskom sporazumu ključni je element dogovora postignutog u julu prošle godine, koji je skoro propao prošle sedmice nakon što su Sjedinjene Države zaprijetile novim trgovinskim tarifama protiv Evrope vrijednim 11 milijardi dolara.\nPariz je glasao protiv odobrenja pregovora, strahujući od unutrašnjih previranja u Francuskoj samo nekoliko mjeseci uoči evropskih izbora koji će biti održani od 23. do 26. maja.\nFrancuski predsjednik Emmanuel Macron insistira da SAD prvo potpiše Pariški klimatski sporazum koji je Trump odbio potpisati 2017., razbjesnivši Macrona.\nPotrebna je, međutim, samo kvalificirana većina članica EU, što znači da je francusko “ne” pokretanju pregovora uglavnom simboličnog značaja.


Lider "Pokreta za promjene" o negativnim ekonomskim trendovima\nU kasi - dramatična kriza!\n- Ovo ne može drugačije da završi nego dužničkom krizom, krizom likvidnosti crnogorske ekonomije, krizom likvidnosti budžeta, dvocifrenim budžetskim deficitom i bez radikalnih reformi, bez strukturnog prilagođavanja javne potroošnje, bez nove sistematizacije u vladi i javnom sektoru, ne možemo računati ni na šta osim na produblljivanje krize. Ulazimo u jedan začarani krug, prolazi vrijeme za efikasnu reakciju vlade. Ulazimo u dramatičnu godinu kada je u pitanju stabilnosti budžeta, kada su u pitanju makroekonomski parametri i posebno eksplozija siromaštva - zaključio je lider "PzP" Nebojša Medojević na press konferenciji o negativnim ekonomskim trendovima.\n- Ekonomski indikatori na početkuu ove godine ukazuju na složenu ekonomsku situaciju u kojoj se država nalazi. Imajući u vidu da parlament nije uspostavio komunikaciju sa vladom, da ona još nema ni program ni prijedlog budžeta, odlučio sam da upozorim na indikatore koji ukazuju da kriza od 2020. nastavlja još većom žestinom da ugrožava ekonomsku stabilnost zemlje. Imajući u vidu sumnju da nova vlada nastavlja sa pogubnim nneoliberalniim konceptom ekonomske politike, ekonomskih reformi...nisu ni najavili ni diskontinuitet sa politikom koja je Crnuu Goru dovela u zonu dužničkoog ropstva, korupcije, trajnog siromaštva i nezaposlenosti. Kao neko ko je podržao ovu vladu duboko sam razočaran da u izjavama premijera i ekonomskih ministara ne primjećujem ni riječ kritike prema pogubnom neoliberalnom ekonomskom modelu koji je poharao Crnu Goru i ostavio nesagledive ekonomske posledice i po privredu i po državu i po standard stanovništva, što znači da nastavljaju istim hodom - ukazao je Medojević i dodao:\n- Dug se sve više povećava, a budžetski deficit raste i BDP pada. Imamo razne debalanse koji će rezultirati ulaskom Crne Gore u dužničko ropstvo za godinu, ili dvije. Ovo zaduženje koje je vlada napravila kriminalno, nezakkonito, protivustavno samo će doliti vatru na ovakvu strukturu proizvodnje.\n- Ako uzmemo u obzir da je u martu od 75 000 preduzeća 19 000 bilo u blokadi i da je blokada rekordnih 808 miliona eura, ako imamo budžetski defecit koji će na kraju godine biti dvocifren, ako imamo javni dug koji će preći 100 procenata i ako znamo da je kreditni rejting pogoršan, sve su ovo signali da je ekonomija Crne Gore u slobodnom padu. Ulazimo u zonu spontane tranzicije, gdjje Vlada Crne Gore čak ne želi ni da komentariše ove katastrofalne indikatore, niti priprema bilo koju proaktivnu mjeru ekonomske politike da spriječi sve ovo - napomenuo je lider "PzP".


MINISTARSTVO CIVILNIH POSLOVA: BIH NIJE ISKLJUČENA IZ JAVNE NABAVKE LIJEKOVA EU | Hayat.ba\nMINISTARSTVO CIVILNIH POSLOVA: BIH NIJE ISKLJUČENA IZ JAVNE NABAVKE LIJEKOVA EU\nTragom vijesti koja se pojavila ovih dana u bh. medijima o javnoj nabavci lijekova reagovali su iz Ministarstva civilni poslova BiH, prenosi Anadolu Agency (AA).\nŽelimo istaći da je ovo bila aktivnost kojom se pokazao značaj brzog koordiniranja u kriznim situacijama između entiteta i koristimo prigodu da zahvalimo resornim ministarstvima zdravstva na dobroj suradnji. Ukupna vrijednost nabavke će se znati onog trenutka kada bude završena procedura javnih nabavki koja je u nadležnosti EC i kada resorna ministarstva definiraju konačne potrebe shodno cijenama. Financijska sredstva za nabavku lijekova su u nadležnosti entiteta i resornih ministarstava. Lijekovi će se pojaviti u BiH onog trenutka kada sve procedure budu okončane i ne nabavljaju se za tržište nego za zdravstvene ustanove“, naglašavaju iz Ministarstva civilnih poslova BiH.\nDodaju da slijedom informacija da BiH nije uključena u proceduru javne nabavke EU za lijekove obavještavaju javnost da je Ministarstvo civilnih poslova BiH, a na temelju iskazanih potreba nadležnih ministarstava zdravstva i Odjela za zdravstvo i ostale usluge Brčko distrikta, dostavilo dva puta tabelarni pregled potreba za BiH, u cilju uključivanja u proceduru javne nabavke EU za lijekove.\nMinistarstvo inostranih poslova BiH se, elektronskom porukom od 12. juna 2020. godine, poslanom nakon radnog vremena u 17.15 sati, obratilo Ministarstvu civilnih poslova BiH sa zahtjevom da se dostave treći put, do 15. juna 2020. godine do 12 sati, usuglašene liste potreba radi pokretanja procedure javne nabavke EU za lijekove. Odmah 15. juna 2020. je upućen dopis resornim ministarstvima sa zahtjevom da iskažu potrebe u najkraćem roku. Odgovori su stigli 17. juna iz entitetskih ministarstava, a 18. juna iz Brčko distrikta. Istog dana kompletirana lista je proslijeđena prema Ministarstvu inostranih poslova BiH“, objašnjavaju i dodaju:\nMinistarstvo civilnih poslova BiH je sukladno zakonom definiranim nadležnostima, bilo u obvezi zatražiti konačnu potvrdu potreba od nadležnih ministarstava zdravlja i Odjela za zdravstvo i ostale usluge Brčko distrikta.\nImajući u vidu naprijed navedeno, dakle da je Ministarstvo civilnih poslova BiH prethodno u dva navrata dostavljalo Ministarstvu inostranih poslova BiH tabelarni pregled potreba za BiH nakon treće kompletirane liste obaviješteni smo iz MIP-a BiH da se BiH može uključiti u rezervnu nabavku kao i sve druge države koje do navedenog datuma nisu dostavile finalnu potvrdu potreba. Ministarstvo civilnih poslova BiH je posredstvom Ministarstva inostranih poslova BiH, zatražilo od Direkcije za zdravlje Evropske komisije, da BiH bude uključena u procedure javne nabavke EU u okviru rezervnih količina lijekova, obzirom da će i te količine lijekova biti planirane procedurom javne nabavke EU. Dakle, BiH nije isključena iz procedure javnih nabavki lijekova. BiH je uključena u okviru rezervnih količina lijekova.“


Prosvjeta: Onlajn nastava nije dobro rješenje - BIGportal.ba\n29 Oktobra, 2020 29 Oktobra, 2020 0113\n„Nezadovoljstvo prosvjetnih radnika ide u tom smjeru da je nelogično da rade sportski klubovi, kafići da u autobusima imamo pretjeranu gužvu samo škole ne rade, institucije koje su najviše poštovale te mjere i gdje nije bilo prenošenja virusa”, kaže Dragan Gnjatić, predsjednik Sindikata obrazovanja, nauke i kulture Republike Srpske.\n„Mi smo jedinstveni, želimo u da se vratimo u učionice i škole i da radimo koliko je moguće, a da ne ugrožavamo jedni drugima zdravlje”, kaže Gnjatić.\n“Mnoge kolege traže da se čas od 20 minuta produži, jer kvalitet rada je u pitanju. Nije nama stalo do neke forme“, ističe Dragiša Ilisić, profesor srpskoj jezika i književnosti u Poljoprivrednoj školi u Banjaluci.\nU akciji “Transfer” uhapšena četiri lica


Izvor: Beta, 10.Okt.2019, 16:51\nPredsednik Rusije Vladimir Putin rekao je danas da Rusija želi da ostavi za sobom sve nedostatke koje je imala u borbi protiv dopinga.Putin je na sportskoj konferenciji rekao da se Rusija u najvećoj meri usaglasila sa pravilima Svetske anti doping agencije (WADA). WADA je nedavno saopštila da podaci koje je Rusija u januaru predala pokazuju da je pojedinim uzorcima manipulisano i tražila je od ministra sporta objašnjenje."Naša zemlja, naši sportisti su pre svega zainteresovani da ostave za sobom sve nedostatke vezano za anti doping pitanja", rekao je Putin. On je pozvao sve ruske sportiste da se takmiče bez ograničenja. Grupa ruskih sportista takmičila se pod neutralnom zastavom na prošlogodišnjim Zimskim olimpijskim igrama u Pjongčangu, pošto je Ruski olimpijski komitet tada bio suspendovan zbog rasprostranjenog dopinga svojih sportista.\nPutin: Rusija želi da prevaziđe probleme sa dopingom\nIzvor: B92, 11.Okt.2019, 14:15\nPredsednik Rusije Vladimir Putin rekao je da njegova zemlja želi da ostavi za sobom sve nedostatke koje je imala u borbi protiv dopinga...Putin je na sportskoj konferenciji rekao da se Rusija u najvećoj meri usaglasila sa pravilima Svetske anti doping agencije (WADA)...WADA je nedavno saopštila da...


Datum : 17.8.2010\nPODACI O PLATAMA JAVNI\nŠabić i Udruženje pravosudnih službenika o zaradama poreznika\nBeograd Poverenik za informacije od javnog značaja i zaštitu podataka o ličnosti Rodoljub Šabić izjavio je juče da su podaci o platama i drugim naknadama javni i da ih treba tražiti od nadležnih organa, pre obraćanja Povereniku. Šabić je, kako je saopšteno, na jučerašnjem sastanku uputio predstavnike Udruženja pravosudnih službenika i saradnika Srbije da od Ministarstva finansija javno zatraže informacije o primeni pravilnika o platama zaposlenih u Poreskoj upravi. Šabić je izjavio da očekuje da će Ministarstvo odgovoriti zahtevu i bez njegovog angažovanja jer pravo na tačne i potpune informacije koje se tiču isplate plata, naknada i svih drugih sličnih primanja iz javnih sredstava imaju ne samo strukovna udruženja i sindikati, nego i najšira javnost. „Princip opšte dostupnosti ovakvih informacija ne samo da proizilazi iz Zakona o slobodnom pristupu informacijama od javnog značaja, već je i eksplicitno potvrđeno nekim posebnim zakonima“, istakao je Šabić. Kako se navodi u saopštenju, Poverenik je podsetio da Zakon o određivanju maksimalnog broja zaposlenih u republičkoj administraciji izričito predviđa da su podaci o broju zaposlenih i angažovanih lica. Istakao je da su javni i podaci o iznosu isplaćenom za njihove plate, dodatke i naknade, te da registar o tim podacima vodi Ministarstvo finansija i objavljuje ga na svojoj internet prezentaciji. „Nikako nije dobro i višestruko je štetno što se, iako je ovaj zakon usvojen još krajem prošle godine, te odredbe ne primenjuju, a zainteresovani građani, mediji i drugi su prisiljeni da do tih podataka najčešće dolaze tek po obraćanju Povereniku za informacije“, naveo je Šabić. Beta\nPRAVO NA TAČNE INFORMACIJE\nŠabić o javnosti podataka o platama u Ministarstvu finansija\nBeograd Poverenik za informacije od javnog značaja i zaštitu podataka o ličnosti, Rodoljub Šabić razgovarao je sa predstavnicima Udruženja pravosudnih službenika i saradnika Srbije o njihovom zahtevu da se javno objave potpune informacije o primeni Pravilnika o platama i drugim primanjima zaposlenih u Ministarstvu finansija - Poreska uprava, saopšteno je iz kabineta poverenika. Šabić je predstavnicima Udruženja savetovao da se, u skladu sa zakonom predviđenom procedurom, obrate odgovarajućim zahtevom Ministarstvu finansija. „Pravo na tačne i potpune informacije u ovom i svakom drugom slučaju koji se tiče isplate plata, naknada i svih drugih sličnih primanja iz javnih sredstava imaju ne samo strukovna udruženja i sindikati, nego i najšira javnost“, kazao je tim povodom Šabić. Princip opše dostupnosti ovakvih informacija ne samo da proizilazi iz Zakona o slobodnom pristupu informacijama od javnog značaja, već je i eksplicitno potvrđeno posebnim zakonima, podseća se u saopštenju poverenika. On je naveo i da Zakon o određivanju maksimalnog broja zaposlenih u republičkoj administraciji izričito predviđa da su podaci o broju zaposlenih i angažovanih lica, kao i podaci o iznosu isplaćenom za njihove plate, dodatke i naknade javni i da registar o tim podacima vodi Ministarstvo finansija i objavljuje ga na svojoj internet prezentaciji. „Nikako nije dobro, višestruko je štetno, što se, iako je ovaj zakon usvojen još krajem prošle godine, ove njegove odredbe ne primenjuju, a zainteresovani građani, mediji i drugi su prisiljeni da do tih podataka najčešće dolaze tek po obraćanju Povereniku za informacije“, navodi se u saopštenju. Cilj razgovora bio je da se otklone nedoumice koje su, kako je navedeno u saopštenju, posledica kontroverznih, u javnosti plasiranih izjava odgovornih funkcionera koje stvaraju dileme u vezi toga da li je Pravilnik primenjivan ili ne. Tanjug\nSVI TREBA DA ZNAJU KOLIKE SU PLATE\nBEOGRAD - Poverenik za informacije od javnog značaja i zaštitu podataka o ličnosti Rodoljub Šabić izjavio je juče da su podaci o platama i drugim naknadama javni i da ih treba tražiti od nadležnih organa pre obraćanja Povereniku. - Princip opšte dostupnosti ovakvih informacija ne samo da proizilazi iz Zakona o slobodnom pristupu, istakao je Šabić.\nAutor : DANIJELA DAVIDOV KESAR\nKASNE RADOVI NA PREUREĐENJU KLINIČKIH CENTARA\nNadležni tvrde da će posao biti završen do kraja 2012. godine, dok stručnjaci upozoravaju da projekat ima dosta „rupa” i da bi trebalo da dođe do njegove revizije\nIako je prošle godine pompezno najavljivano da će na proleće ili najkasnije na leto 2010. godine početi radovi na rekonstrukciji četiri klinička centra u Srbiji, do toga još nije došlo. Tek nedavno je završen posao idejnog projektovanja ovih centara, a sledeće nedelje trebalo bi da dođe do završetka pripremanja tehničke dokumentacije. Dr Vasilije Antić, izvršni direktor Jedinice za implementaciju projekta Evropske investicione banke za rekonstrukciju kliničkih centara, kaže da će glavni projekat biti završen o oktobru, da u septembru sledi raspisivanje tendera za pripremne radove, koji podrazumeva raščišćavanje starih instalacija u objektima u Beogradu i Nišu, kao i da onda sledi raspisivanje tendera za izvođenje radova, koji bi mogli da počnu tek krajem godine. – Trebalo je da se neki planovi završe u aprilu i u maju za rekonstrukciju tri centra, a u avgustu za onaj u Beogradu. Kasni se iz više razloga – promenjen je Zakon o planiranju i izgradnji, a nekoliko puta smo vraćali projekat projektantima zbog budžetskih ograničenja, da bismo bili bliže sumi novca koju imamo, a da zadovoljimo potrebe korisnika. Mi smo državna ustanova, a sve procedure moraju da budu u skladu sa Zakonom o javnim nabavkama. Cilj nam je da sa manje para dobijemo što više. Činjenica je da nismo dugo čekali na dozvole, jer su nam izašli u susret i nadležna ministarstva i lokalne samouprave. Želimo da napravimo dobre zgrade, a ne one koje mogu da se sruše i koje mogu da imaju probleme, kao i da u svakoj bolnici mogu da se primenjuju isti standardi. Svakodnevno oko 50 ljudi različitih profila radi na tome – istakao je dr Antić.\nNaš sagovornik ističe da će se truditi da ispoštuju rokove, odnosno da rekonstrukcija bude završena do kraja 2012. godine u tri klinička centra – Nišu, Kragujevcu i Novom Sadu, a sredinom 2013. godine i onaj u Beogradu. Dr Antić naglašava da će tražiti u tenderu od izvođača radova da rade brže, da bi se sve do tih datuma završilo, odnosno da se skrate rokovi za pola godine. – Znamo da su rokovi „napeti”, ali obavezali smo se da ćemo završiti posao. Morali smo da odustanemo od nekih stvari koje smo želeli da uvedemo. Recimo, planirano je uvođenje pogona za solarnu energiju, ali su nam projektanti rekli da nemamo para za to, jer je potrebno između dva i četiri miliona evra. U međuvremenu, radimo ispitivanje konstrukcija postojećih zgrada, da li mogu da izdrže rekonstrukciju, da li treba nešto sanirati pre radova. Sproveli smo i ispitivanje tla na mestima gde će se izgraditi novi objekti. Stručnjaci Seizmološkog zavoda su proverali tle, da bi se videlo kakva je situacija na tom planu u slučaju zemljotresa – dodao je naš sagovornik. Rekonstrukcija kliničkih centara je investicija vredna 200 miliona evra, od kojih će, po najavama nadležnih organa, u Nišu biti uloženo 30 miliona, u Novom Sadu 35, u Kragujevcu 26 i Beogradu 103 miliona evra. Radovi će biti finansirani iz kredita Evropske investicione banke, a novac je namenjen samo izgradnji – što ne podrazumeva i nabavku opreme. Dakle, država će morati da iznađe dodatni novac za opremanje ustanova. Kada je reč o kadrovima, dr Antić smatra da će rad u novim centrima biti efikasniji, da će imati dovoljan broj kadrova, jer će u njih preći ljudi koji već rade u starim objektima, a da će negde biti potreban i manji broj medicinara. – U centrima u Nišu i Kragujevcu će biti potrebni kardiohirurzi, u Novom Sadu i Beogradu stručnjaci drugih profila, pa mislim da će ove godine početi njihova obuka. A ako bude potreban prijem medicinskih sestara, one će biti zapošljavane u skladu sa zdravstvenom politikom – kaže dr Antić. Međutim, ima i stručnjaka koji upozoravaju da posao sa rekonstrukcijom kliničkih centara ima dosta „rupa” i da bi trebalo da dođe do revizije projekta. Ugledni arhitekta Miro Urošević, koji je projektovao veliki broj bolnica u Evropi, kaže da svaki dobronameran čovek ima želju da se taj projekat nikada ne završi, jer ako bude bio realizovan ovakav kakav je sad, može da napravi više štete nego koristi. – Koliko sam imao uvida, napravljene su katastrofalne greške u projektovanju sve četiri ustanove. Za čuđenje je i zašto nadležni nisu objavili publikaciju ili stavili na sajt kako izgleda plan. Planovi za radove u kliničkim centrima su bili preuranjeni, a investitor nepripremljen. Krenulo se bez koncepta razvoja srpskog zdravstva za sva tri nivoa pružanja zdravstvene zaštite – objasnio je Urošević. U kliničkim centrima u Beogradu, Nišu, Novom Sadu i Kragujevcu godišnje se obavi 240.000 prijema, 110.000 operacija, 1,75 miliona ambulantnih pregleda i 270.000 hitnih poseta. U četiri klinička centra u Srbiji ima 14.000 zaposlenih i u njima se obavlja 14 odsto svih aktivnosti i materijalnih ulaganja u zdravstveni sistem Srbije.\nAntrfile : Izgradnja počinje pre Svetog Nikole\nNa naše pitanje, zašto se stalo sa projektom rekonstrukcije kliničkih centara i da li će radovi biti završeni na vreme, prof. dr Tomica Milosavljević je istakao da „posao nije stao i da su idejni projekti gotovi i usvojeni, a da se glavni projekti prave i da će biti gotovi do polovine oktobra”. Sledi raspisivanje konkursa za radove, koji će početi pre Svetog Nikole – istakao je dr Milosavljević.\nStranke tvrde da ih izdržavaju simpatizeri\nDemokratsku stranku su sa devet miliona dinara finansirale dve beogradske firme: „Direct Media“ i „DM marketing international“\nIz izveštaja o donatorima političkih stranaka u prošloj godini, do kojih je došao „Blic“, može se zaključiti da su političke stranke ponovo iskoristile rupe u aktuelnom Zakonu o finansiranju političkih stranka, a pre svega zakonsku obavezu o prikazivanju samo onih donacija koje su veće od 6.000 dinara. Međutim, javna je tajna da najveći novac stranke i dalje dobijaju ispod žita i da se on vodi u takozvanim crnim knjigama. Zato finansijske izveštaje godinama rade iste knjigovodstvene kuće, pregledaju isti revizori i potpisuju isti stranački ljudi. I to oni koji su, po pravilu, najlojalniji šefu stranke. Aktuelni zakon čak i ne propisuje rokove za predavanje izveštaja, a izveštaji često nisu celoviti, nego su konfuzni i teško se čitaju. Zbog svega toga, izuzetno je teško pokrenuti prekršajni postupak protiv neke stranke koja nije obavila ovu zakonsku obavezu. Kada je reč o izveštajima o donatorima u 2009. godini, DS je prikazala da je dobila 14 miliona dinara od privatnih firmi, među kojima su sa najvećim prilozima izdvajaju „Direct Media“ Beograd i „DM marketing international“ Beograd, koji su stranci donirali po 4,5 miliona dinara. Uz to, demokrate su skupile blizu milion dinara od 52 fizička lica, uglavnom članova stranke. SNS je kao svoje donatore predstavila četiri privatne firme koje su je donirale sa 115.000 dinara. Među njima, najveći prilog od 40.000 izdvojila je „New Deal Str Experts D“ iz Rakovice. Blizu devet miliona naprednjaci su dobili od simpatizera i članova stranke. Jedan od najvećih - 376.000 dinara, izdvojila je Jorgovanka Tabaković, dok je Tomislav Nikolić dao 110.000 dinara. DSS, koja je u gubitku od blizu pet miliona dinara, donirana je sa nešto više od milion dinara od privatnih firmi, među kojima ubedljivo dominira „Vibro beton galanterija“ d.o.o. iz Novog Sada sa prilogom od 720.000 dinara. Od fizičkih lica DSS je prikupila dva miliona dinara, a najveću donaciju od 300.000 dinara stranci je dao njen funkcioner Nenad Popović. Nova Srbija je predstavila da su je donirale svega dve firme, i to sa 53.000 dinara. SPS, inače u gubitku od blizu osam miliona dinara, prikazala je da je donacije od pet miliona dinara koje je skupila devet privatnih preduzeća. Najveći prilog od 1,3 miliona dinara dao je „Marketing biznis sistem“ iz Beograda, a TV „Most“ iz Novog Sada svega 300.000 dinara. I Jedinstvena Srbija, koja je takođe u minusu od pet miliona dinara, dobila je priloge od 13 miliona dinara. Pomogle su je četiri privatne firme i sedam fizičkih lica. PUPS je, prema izveštaju, doniralo sedmoro članova sa svega 262.500 dinara. Radikali koji su prošle godine ostvarili najveći finansijski dobitak od 64 miliona donirao je, prema ovom izveštaju, samo izvesni Mirčeta Iljo iz Smedereva sa 138.750 dinara. U izveštaju LDP navodi se da su od fizičkih i pravnih lica u 2009. dobili svega 25.000 dinara, a od članarine 11.000 dinara. Međutim, LDP u svom izveštaju ne navodi od koga su dobili ove skromne priloge. Iznos od 3,3 miliona dinara SPO je, kako navode, dobio od fizičkih lica, uglavnom članova i simpatizera. Ministar za dijasporu Srđan Srećković priložio je stranci 58.000 dinara. SPO je od preduzeća dobila 952.000, a RIMIDAVL iz Beograda izdvojio je najviše - 565.000 dinara. Ukupni prihodi od donacija Saveta vojvođanskih Mađara iznose blizu 19 miliona dinara, prikazano je u izveštaju ove stranke. Od priloga fizičkih lica prikupljeno je 2,5 miliona dinara. Oni se, kako je navedeno, odnose na obustave od zarade članovima SVM-a. Ostale donacije SVM su iz budžeta Vojvodine, Nacionalnog saveta Mađarske, budžeta gradova i opština u pokrajini, kao i dotacije Republike Srbije. LSV je prikazala praznu tabelu izveštaja o prilozima koji prelaze 6.000 dinara, što implicira da ih nije bilo.\nAntrfile : Izveštaje predale LSV i SVM\nMeđu prvima koji su predali finansijski izveštaj Agenciji za borbu protiv korupcije bile su stranke LSV i SVM. Prema raspoloživim podacima u 2009. godini, SVM je poslovala sa dobitkom od 1,5 milion dinara, dok je LSV zabeležila dobitak od 14.000 dinara. Juče „Blic“ nije bio u mogućnosti da dođe do izveštaja tih stranaka, pa je greškom objavljeno da njihovi izveštaji nisu predati.\nPoverenik za informacije od javnog značaja i zaštitu podataka o ličnosti Rodoljub Šabić izjavio je da su podaci o platama i drugim naknadama javni i da ih treba tražiti od nadležnih organa, pre obraćanja povereniku. Šabić je uputio predstavnike Udruženja pravosudnih službenika i saradnika Srbije da od Ministarstva finansija javno zatraže informacije o primeni pravilnika o platama zaposlenih u Poreskoj upravi.\nŠABIĆ: PODACI O PLATAMA SU JAVNI\nPoverenik za informacije od javnog značaja i zaštitu podataka o ličnosti, Rodoljub Šabić, izjavio je juče da su podaci o platama i drugim naknadama javni i da ih treba tražiti od nadležnih organa, pre obraćanja povereniku. Šabić je, kako je saopšteno, uputio predstavnike Udruženja pravosudnih službenika i saradnika Srbije da od Ministarstva finansija javno zatraže informacije o primeni Pravilnika o platama zaposlenih u PU. Šabić je izjavio da očekuje da će ministarstvo odgovoriti zahtevu i bez njegovog angažovanja.\nUREDBE SE GOMILAJU\nREPUBLIČKA VLADA ČESTO ZAKONE POPRAVLjA DRUGIM PROPISIMA\nSamo od početka godine doneto više od 170 akata\nOD početka godine Vlada Srbije usvojila je više od 170 uredbi! Gotovo da nije bilo sednice a da nije usvojena bar jedna, a rekordnih 15 izglasano je 11. februara. Tokom jula, recimo, na jednoj sednici usvojeno je čak 11 podzakonskih akata. U Vladi objašnjavaju da se uredbe donose kako bi se ”pojačali” zakoni. Vladimir Goati, predsednik Transparentnosti Srbija, smatra da nije dobro vladati uredbama, ali ovaj ”greh” ne stavlja na dušu izvršnoj vlasti, već zakonodavnoj: - Imamo hiperaktivnu vladu i nedovoljno aktivan parlament, pa Vlada mora da popunjava ”rupe”. I to traje već osam godina. Osim toga, zakoni koji se donose nisu dovoljno precizni i zato se to ispravlja uredbama. Goati dodaje da parlament donosi veliki broj zakona, jer smo u priličnom zaostatku, a moramo da se uskladimo sa evropskom praksom. - Ti zakoni treba da budu precizni i treba izbegavati donošenje propisa po hitnom postupku, što je kod nas čest slučaj. Tada nema konsultacija sa širom javnošću, nevladinim sektorom i regulatornim telima. Zato zakonodavac posle te zakone mora da dopunjava i menja. I profesor Pravnog fakulteta u Beogradu Jovica Trkulja smatra da donošenje velikog broja uredbi ukazuje prvo na manjkavost samih zakona, a zatim i na inferioran položaj parlamenta u odnosu na izvršnu vlast. - Da su pojedini zakoni manjkavi najbolje se vidi kad ne prođu verifikaciju Ustavnog suda - zaključuje profesor Jovica Trkulja.\nAntrfile : OD MARAKA DO KREDITA\nMEĐU uredbama donetim ove godine bilo je i onih koje regulišu izdavanje doplatnih poštanskih maraka, propisuju program mera za kreditiranje poljoprivredne proizvodnje ili određuju uslove i kriterijume za subvencionisanje kamatne stope za potrošačke kredite. Jedna je regulisala sadržinu, oblik i način dostavljanja sertifikata za pristup tajnim podacima. U istom periodu usvojeno je i više desetina uredbi kojima se menjaju - uredbe.\nŠABIĆ: SVE PODATKE NA VIDELO\nPoverenik za informacije od javnog značaja i zaštitu podataka o ličnosti Rodoljub Šabić razgovarao je s predstavnicima Udruženja pravosudnih službenika i saradnika Srbije o njihovom zahtevu da se javno objave potpune informacije o primeni Pravilnika o platama i drugim primanjima zaposlenih u Ministarstvu finansija – Poreskoj upravi, saopšteno je iz kabineta poverenika. Šabić je predstavnicima Udruženja savetovao da se, u skladu sa zakonom predviđenom procedurom, obrate odgovarajućim zahtevom Ministarstvu finansija. "Princip opšte dostupnosti ovakvih informacija ne samo da proizlazi iz Zakona o slobodnom pristupu informacijama od javnog značaja već je i eksplicitno potvrđeno posebnim zakonima", podseća se u njegovom saopš tenju. On je naveo i da Zakon o određivanju maksimalnog broja zaposlenih u republičkoj administraciji izričito predviđa da su podaci o broju zaposlenih i angažovanih lica, kao i podaci o iznosu isplaćenom za njihove plate, dodatke i naknade javni i da registar o tim podacima vodi Ministarstvo finansija i objavljuje ga na svojoj internet-prezentaciji.


Kurc i Štajnmajer: EU nije potpuna bez zapadnog Balkana\nNemački i austrijski ministri spoljnih poslova, Frank Valter Štajnmajer i Sebastijan Kurc, poručili su da Evropska unija nije kompletna bez Zapadnog Balkana i da vrata EU moraju da ostanu otvorena za zemlje tog regiona.\n“To je potrebno kako bi se osiguralo da Evropska unija ostane najuspešniji projekat očuvanja mira u celom svetu”, poručila su dvojica zvaničnika u autorskom tekstu koji je objavljen u izdanju lista Danas od četvrtka.\nKurc i Štajnmajer istakli su važnost samita posvećenog zemljama Zapadnog Balkana koji počinje sutra u Beču.\n“Dana 27. avgusta ponovićemo svoju čvrstu privrženost evropskoj perspektivi svih zemalja Zapadnog Balkana i istaknuti svoju suštinsku podršku ovom regionu”, poručili su šefovi diplomatija Austrije i Nemačke.\nAnalizirajući prošlost i sadašnjost Balkana, oni su podsetili da dvadeset godina nakon završetka ratova u ovom regionu vlada mir, a sve zemlje sa tog prostora žele da postanu članice Evropske unije.\n“Postignut je suštinski napredak koji se, međutim, ne sme smatrati zauvek garantovanim. Stabilnost u ovom regionu još uvek je na krhkim nogama i umnogome zavisi od Evropske unije”, ocenili su zvaničnici.\nKurc i Štajnmajer smatraju da je perspektiva pristupanja Evropskoj uniji zasad jedini i najznačajniji podstrek za implementaciju strogih, ali preko potrebnih reformi, kao i za nastavak napora za pomirenje u regionu.\n“Naša privrženost datom obećanju da se Zapadnom Balkanu otvori evropska perspektiva ostaće ključ za očuvanje održive stabilnosti kao i za uspešno okončanje tranzicije političkih i ekonomskih sistema i društava u regionu. Strateški interes Evropske unije je da u zemljama Zapadnog Balkana vladaju mir, stabilnost i demokratija”, poručila su dvojica diplomata.\nBečki samit je drugi u nizu od pet samita koji su predviđeni do 2018. godine. Na Bečkom samitu, kao i ranije na inicijalnom Berlinskom samitu, okupiće se predsednici vlada, ministri spoljnih poslova i ministri ekonomije iz svih zemalja Zapadnog Balkana, kao i svi relevantni zvaničnici iz Evropske unije i iz međunarodnih institucija.\nZvaničnici Nemačke i Austrije, u autorskom tekstu, poručili su da je cilj samita trostruk – pod jedan, da se istakne suštinski napredak koji je postignut u regionu, pod dva, da se još jednom potvrdi i ojača evropska perspektiva svih zemalja u regionu, i kao treće, da se još jednom podstakne sprovođenje reformi, unaprede ekonomske prilike, te da se osnaži saradnja u regionu.


Čepurin uručio poziv Kneževiću za forum u Rusiji - PKS-RPK Novi Sad\nAmbasador Rusije Aleksandar Čepurin uručio je ministru privrede Goranu Kneževiću poziv zamenika ruskog premijera Sergeja Prikhodka za učešće na Međunarodnom ekonomskom forumu, koji se održava od 1. do 3. juna ove godine u Sankt Peterburgu, navodi se u saopštenju Ministarstva.\nAmbasador je ist akao da se Forum organizuje pod pokroviteljstvom predsednika Ruske Federacije Vladimira Putina, koji će tada govoriti o planu ekonomskih reformi u Rusiji u narednih nekoliko godina.\nKako kažu u Ministarstvu, Knežević i Čepurin su na sastanku razgovarali i o mogućnostima razvoja ekonomske saradnje Srbije i Rusije, a kako se navodi, Čepurin je istakao zainteresovanost ruske strane za ulaganja u neku od postojećih slobodnih zona u Srbiji i za organizovanje zajedničke proizvodnje i nastup na trećim tržištima, kako u regionu tako i u svetu.\nČepurin je, navodi se u saopštenju, istakao zainteresovanost ruskih kompanija u ob lasti proizvodnje kamiona, mašinogradnje i železnice, a dve oblasti sa potencijalom za jačanje saradnje su farmaceutika i zajednička proizvodnja semena i sadnog materijala.\nDogovoreno je i da se naredno zasedanje Radne grupe mešovitog komiteta za strateško unapređenje privredno-ekonomske saradnje između Srbije i Ruske Federacije održi u Beogradu pre održavanja Foruma, kada će se razmatrati najvažnija pitanja iz svih oblasti saradnje dve države, kaže se u saopštenju Ministarstva.\nMeđunarodni ekonomski forum u Sankt Peterburgu ima dugu tradiciju, a 2016. godine okupio više od 12.000 učesnika iz 133 zemlje, uključujući predsednike država i vlada, ministre, poslovne ljude iz celog sveta.\nTokom poslednjih 20 godina, Forum je postao vodeća globalna platforma za predstavnike poslovne zajednice da se sastanu i razmotre ključne ekonomske probleme sa kojima se suočava Rusija, tržišta u razvoju, i svet u celini.\nU 2017. godini, Međunarodni ekonomski forum će posebnu pažnju posvetiti razgovorima o globalnim izazovima sa kojima se suočava svetska ekonomija.


Nameštaj od punog drveta - Nova ekonomija\nHauard Okman, Grem Tindal\nOtvaranje predstojećeg Beogradskog sajma nameštaja 10. novembra 2015. biće povod za predstavljanje novih tržišnih mogućnosti za privrednike koji su inovativni, spremni da odgovore novim zahtevima tržišta, i da se okrenu proizvodnji nameštaja od punog drveta. Biće ukazano i na posledice po privredu u celini, a posebno na proizvođače nameštaja, ukoliko se ova prilika ne iskoristi. Ukratko, Srbiji treba veća proizvodnja nameštaja od punog drveta.\nTri argumenta koja ubedljivo pokazuju zašto ovu poslovnu šansu ne treba propustiti:\n•Prvo, povećana tražnja međunarodnih kupaca nameštaja za nameštajem od punog drveta proizvedenog u Evropi, koja je i dalje u porastu;\n•Drugo, sirovina za proizvodnju nameštaja od punog drveta je cenovno konkurentna u poređenju sa drugim zemljama u Evropi;\n•I treće, šume u Srbiji su nedovoljno iskorišćene za proizvodnju proizvoda visoke dodate i izvozne vrednosti, koja bi omogućila otvaranje hiljada novih radnih mesta u područjima bogatim ovim prirodnim resursom.\nOkrugli sto, u organizaciji Beogradskog sajma, okupiće 10. novembra međunarodne donatore i predstavnike Vlade Republike Srbije, koji će zajednički analizirati poslovnu šansu koju ne treba propustiti. Poslovni ljudi bi za ovakvu priliku rekli da je treba zgrabiti bez daljeg razmišljanja. Međutim, jačanje podsektora proizvodnje nameštaja od punog drveta i njegov rast - koji će dovesti do toga da svetsko tržište prepoznaje Srbiju kao destinaciju za nabavku ove vrste proizvoda, i vidljivo smanjenje nezaposlenosti u Srbiji - zahtevaju dosta napornog rada. Neophodna je saradnja predstavnika privatnog sektora, nacionalnih i lokalnih vlasti, predstavnika javnih preduzeća i drugih koji gazduju šumama, kao i svih ostalih učesnika u lancu vrednosti.\nAko ste zaintrigirani, vidimo se na Okruglom stolu!


Radnici napuštaju HTC?\nTwitter konačno dobio dvostruku autentifikaciju\nCrna Gora na 46. mjestu u svijetu po konkurentnosti u oblasti ICT\nDatum objave: 06.04.2012 12:17\nPovodom rezultata istraživanja Svjetskog ekonomskog foruma (WEF), Ministarstvo za informaciono društvo i telekomunikacije izražava zadovoljstvo postignutim rezultatima na polju razvoja konkurentnosti u oblasti informaciono - komunikacionih tehnologije u našoj zemlji.\nInače, prema WEF istraživanju, vodeće zemlje svijeta po spremnosti za korišćenje ICT-a i ove godine je Švedska, a slijede Singapur i Finska. Na četvrtom mjestu nalazi se Danska, koja bilježi rast sa prošlogodišnje sedme pozicije, dok je na petom Švajcarska. Holandija je ove godine na šestom mjestu, a Velika Britanija je ušla među prvih deset na rang listi. Posljednja mjesta po spremnosti za korišćenje ICT-a su zauzeli Angola, Jemen i Haiti.


KRIMINALCIMA PRIBAVLJAO LAŽNE DOKUMENTE: Bojan Raonić pušten uz garanciju od 50.000 KM | Slobodna Bosna\nKRIMINALCIMA PRIBAVLJAO LAŽNE DOKUMENTE: Bojan Raonić pušten uz garanciju od 50.000 KM\nTokom istrage u okviru akcije "Papirus" policija je došla do saznanja da su optuženi izradili najmanje 50 lažnih dokumenata. Utvrđeno je da su, zahvaljujući optuženima, ukradeni identitet imali kriminalci iz Srbije, Crne Gore, Bugarske, a i jedno lice koje je uhapšeno u Peruu zbog krijumčarenja droge iz Južne Amerike u Evropu.\nSud BiH prihvatio je garanciju od 50.000 KM i ukinuo protvor Bojanu Raoniću, optuženom za krivično djelo organizovani kriminal u vezi sa krivičnim djelima krivotvorenje isprave, saopćeno je iz Suda BiH.\n-Po pravosnažnosti rješenja i nakon prijema dokaza o uplati, Sud će donijeti naredbu o puštanju Raonića na slobodu. Ukoliko optuženi pobjegne, rješenjem će se odrediti da vrijednost koja je data kao garancija, ulazi u prihod budžeta BiH - navedeno je u saopštenju.\nIstim rješenjem, Raoniću je izrečena mjera zabrane putovanja uz privremeno oduzimanje važeće putne isprave i zabranu izdavanja novih putnih isprava, te zabranu prelaska granice uz korištenje lične karte.\nIzrečene mjere zabrane mogu trajati dok za tim postoji potreba, odnosno do drugačije odluke Suda, a kontrola opravdanosti mjera zabrane biće vršena svaka dva mjeseca.\nOptuženom će, i pored date garancije i mjera zabrane, biti određen pritvor ako se ne odazove na uredan poziv Suda, a izostanak ne opravda, ili ako se utvrdi da se sprema za bjekstvo, te ako se protiv njega pojavi neki drugi zakonski osnov za pritvor.\nRaonić je uhapšen 3. oktobra prošle godine u policijskoj akciji "Papirus" kada je pretreseno 11 lokacija i uhapšeno više osoba. Tužilaštvo BiH je podiglo optužnicu protiv 11 osoba, a Raonić se, između ostalog, tereti da je učestvovao u nezakonitoj nabavci pasoša i ličnih karata BiH za brojne kriminalce na Balkanu.\nKriminalna grupa, čiji je Raonić bio član, skupo je prodavala lična dokumenta sa lažnim podacima, a u dva slučaja kriminalci iz Srbije i Bugarske platili su lažni identitet sa po šest hiljada evra. Optuženi u ovom slučaju su krali identitet građana BiH, a zatim na osnovu tih podataka nezakonito izrađivali pasoše i lične karte.\nUglavnom bi prvo pronalazili kriminalce koji su zainteresovani da dobiju dokumenta BiH sa tuđim imenima. Zatim bi na prevaru kriminalce prijavljivali u BiH sa imenima stvarnih državljana BiH, čije su podatke ukrali. Na osnovu toga ti bi kriminalci sa svojom slikom i tuđim imenom dobijali originalne pasoše i lična dokumenta. Takva dokumenta dobili su brojni kriminalci, među kojima su i članovi kriminalnog klana narko-bosa Darka Šarića.


VojvodinaCafe - Novosadski lekari apeluju roditeljima da vaksinišu decu\nVest objavljena: 09.01.2018 09:53\nNovosadski Dom zdravlja pozvao je roditelje da hitno vakcinišu svoju decu protiv malih boginja da bi se u gradu sprečilo širenje epidemije ove veoma zarazne bolesti. Iz Doma zdravlja saopšteno je da u Novom Sadu postoji mali odziv roditelja na vakcinaciju dece MMR vakcinom. U saopštenju se podseća da od novembra 2017. godine Dom zdravlja sprovodi dopunsku imunizaciju svih vakcinisanih i nevakcinisanih mališana.\n- Kontinuiranim radom na terenu i u razgovoru sa roditeljima, uspeli smo da neznatno povećamo broj dece koja su primila tu vakcinu. Uprkos tome, neki roditelji se nisu odazvali našem pozivu, što je krajnje zabrinjavajuće - ističu iz Doma zdravlja.\nU saopštenju napominju da je vakcinacija dece najznačajniji civilizacijski iskorak 20. veka koji je sprečio masovno obolijevanje ljudi.\nInstitut za javno zdravlje Vojvodine prijavio je juče epidemiju malih boginja na teritoriji Novog Sada, gde je obolelo osam osoba, među kojima i dve bebe od osam meseci.


Zbog droge uhapšen 59-godišnji Piroćanac – Far\nKako je saopštio MUP Srbije, prilikom pretresa stana osumnjičenog policija je pronašla i zaplenila oko 300 grama marihuane.\nUz krivičnu prijavu osumnjičeni je priveden Višem javnom tužilaštvu u Pirotu.\nU prethodnih nekoliko dana u više odvojenih akcija, pripadnici Ministarstva unutrašnjih poslova, u saradnji sa nadležnim tužilaštvima, uhapsili su 41 osobu zbog postojanja osnova sumnje da su izvršile krivično delo neovlašćena proizvodnja i stavljanje u promet opojne droge.\nU ovim akcijama u više gradova Srbije oduzeto je oko 126 kilograma marihuane, više od 250 grama heroina, 44 grama kokaina, 490 grama amfetamina, 36 grama hašiša, 732 tablete ekstazija, više od 1.000 komada raznih tableta, a otkrivene su i dve laboratorije za uzgoj marihuane u veštačkim uslovima sa pratećom opremom za uzgoj.\nP. Videnov (izvor i foto: mup.gov.rs)\nU nastavku akcije “Ares” hapšenja u Pirotu U Pirotu uhapšen državljanin Bugarske kojeg traži Interpol Uhapšene 74 osobe u akciji “Signal”: Pripadnici MUP-a u Pirotu lišili slobode 3 osobe MUP: Koruptivna krivična dela – Hapšenja i u Pirotu


17.12.2019 u 13:56\nFirma koja pravi lek protiv raka podmićivala lekare\nHAMBURG – Nemačka policija u Hamburgu pokrenula je danas, u saradnji sa državnim tužilaštvom, akciju pretresa prostora farmaceutske firme „Citoservis” (ZytoService), kao i više ordinacija lekara, apoteka, jednu bolnicu, privatne posede, zbog sumnje u prevare sa lekovima protiv raka. Radi se o najvećem pretresu ikada sprovedenom u Hamburgu, a u akciji učestvuje više od 420 policajaca i šest tužioca, prenose nemački mediji. „Citoservis” je vodeći proizvođač infuzija koje se koriste u terapiji protiv raka. Portparol tužilaštva za privredni kriminal Lidi Ehtering rekla je da se vodi istraga protiv 14 osoba, među kojima su tri apotekara, devet lekara i dve osobe na vodećim pozicijama u preduzeću. Prema nemačkoj televiziji ARD, ova kompanija je podmićivala lekare. Od januara\n01.09.2019 u 19:00\nKad dečji brend uzgaja opijum\nKad se kaže „Džonson i Džonson”, ljudima širom sveta su prva asocijacija bebe koje se igraju penom od šampona, ali kad bi se farmaceutske kuće istinito oglašavale, prva asocijacija na ovu kompaniju bio bi zavisnik koji umire od predoziranja. Farmaceutska kompanija poznata po šamponima, sapunima i losionima za decu u utorak je pred sudom u Oklahomi osuđena na kaznu od 572 miliona dolara zato što je svojim lekovima protiv bolova izazvala epidemiju umiranja od droge. Proizvođači lekova više ne uspevaju da sakriju svoju ulogu u izazivanju i širenju epidemije zavisnosti u Americi


28.09.2012 u 17:07\nGran-pri za Aleksu Gajića\nGran-pri 10. Međunarodnog salona stripa u Beogradu pripao je strip-autoru, ilustratoru, reditelju i animatoru iz Srbije Aleksi Gajiću za rad „Premotavanje”. Žiri je radio u sastavu: strip-scenarista Svetozar Obradović (predsednik), strip-autori Vladimir Krstić Laci i Siniša Radović, pisac Dejan Stojiljković i urednik strip-edicije „Dilan Dog” Marko Šelić Marčelo. Na ovogodišnjem konkursu bilo je...\nTvorac „Mister No” gost Beograda\nCrtač čuvenog strip-serijala „Mister No” Roberto Dizo jedan je od gostiju ovogodišnjeg, desetog jubilarnog Međunarodnog salona stripa koji je svečano otvoren sinoć u Studentskom kulturnom centru (SKC) u Beogradu, dodelom nagrada tog festivala. Tokom dugogodišnje karijere Dizo (80) nije imao mnogo prilike da putuje van Italije, pa tako nije gostovao na velikom broju salona stripa van svoje...\n26.09.2012 u 22:00\nVelikani na beogradskom Salonu devete umetnosti\nDolazak velikih autora, poput Roberta Kramba ili Gilberta Šeltona, na beogradski Salon stripa u SKC-u, samo je jedna od potvrda svetske relevantnosti te manifestacije, koja ove godine slavi jubilarno deseto izdanje. Drugi pokazatelj njenog ugleda jeste to što je na konkurs salona pristiglo više radova nego ikada ranije – čak 259, i to ne samo iz Srbije i okruženja, pa čak ne ni samo iz Evrope,...\n05.09.2012 u 22:00\nRobert Kramb: Vole me čudaci poput mene\nZa osobu koja važi za povučenog čudaka, koja se iz rodne Amerike preselila u francusko seoce, gde je provela poslednjih 20 godina, Robert Kramb je vrlo radoznao turista. Jedan od najznačajnijih strip umetnika, tvorac mačka Frica i još luđih likova, preksinoć se u beogradskom SKC-u zainteresovano raspitivao o Srbiji, gde prvi put boravi kao gost Septembarskog salona stripa, koji priređuje...\n10.06.2012 u 22:00\nKejti Peri – crtana junakinja\nKejti Peri nova je strip junakinja, objavila je nedavno američka izdavačka kuća „Bluvoter”. Pojavljivanjem u „Slavi – Kejti Peri”, pop zvezda je postala još jedna u nizu poznatih i istorijskih ličnosti čiji je lik ovekovečila deveta umetnost. Život Kejti Peri (27) u slici i reči još nije u prodaji. Izdavač je, međutim, objavio da će „Slava – Kejti Peri” pratiti sudbinu američke pevačice od njenog...\n27.02.2012 u 22:00\nBetmenov vršnjak ponovo pred publikom\nSve epizode o strip heroju sa maskom i prstenom koji ostavlja žig na licu negativaca, Zigomaru, prvi put su se našle na jednom mestu – u knjizi „Zigomar – maskirani pravednik” priređivača Zdravka Zupana. Novo izdanje Kulturnog centra Pančeva vraća na scenu najpopularnijeg predratnog strip junaka u Srbiji koji je nastao po ugledu na tada najvažnijeg svetskog maskiranog heroja Fantoma. Prva epizoda...\nSupermen je super jer brzo čita\nMalobrojni mogu da kažu da se umalo nisu rodili u firmi u kojoj će provesti radni vek. Bila je to hiljadu devetsto pedeset i neka, bioskopski mrak u Kinoteci, na platnu „Odluka pred zoru”, i trudovi majke Bore Stanojevića, odakle će se iz istih stopa zaputiti u Železničku bolnicu. Otac Petar, snimatelj u „Zvezda filmu” i „Zastava filmu”, radio je u Kinoteci kao stručnjak za odnose sa televizijom,...\n01.10.2011 u 13:08\nGravet: Srpski strip ima međunarodni kvalitet\nLondonski publicista i kustos, koji se bavi izdavaštvom i promovisanjem svetskog stripa, Pol Gravet gost je ovogodišnjeg 9. Međunarodnog salona stripa i danas će održati predavanje na temu „Britanski strip u 20. veku”. On je Tanjugu rekao da je „oduševljen što veliki broj medija pokriva ovaj događaj” i da se nada „da će to pomoći da se što više ljudi zainteresuje za ovu vrstu umetnosti”. „Sve je...\n03.07.2011 u 22:00\nIznenađenje je uvek na sledećoj strani\nKragujevac – Prva međunarodna Strip konferencija „Kragujevac – godine prve“, koja je okupila najpoznatije srpske autore i izdavače, završena je juče u sjajnoj atmosferi, koja je ovu manifestaciju pratila još od petka, kada je u Domu omladine počelo okupljanje više stotina stripofila s prostora cele bivše Jugoslavije. Autori serijala „Zagor“, scenarista Moreno Buratini i crtač Joevito...\nSin povratnik moli Francuze za oproštaj\nPosle ekskurzije u sedmu umetnost i nevoljan povratak stripu pre godinu i po dana, jedan od najpoznatijih srpskih strip-crtača Aleksa Gajić (37) ipak ima razloga da bude zadovoljan: u Francuskoj se pre nekoliko dana pojavio njegov novi album „Drako”, a predstojeća izložba kod kuće podsetiće na njegova stara izdanja. U beogradskom „O3onu” od 4. do 9. jula biće izložene naslovne strane i table srpskih...


Istorija REC-a u Crnoj Gori:\nPrisustvo REC-a u Crnoj Gori prepoznatljivo je još od 2001. godine kada je osnovana Projektna kancelarija za potrebe implementacije konkretnih projektnih aktivnosti u Crnoj Gori. Kancelarija REC-a u Crnoj Gori (REC Crna Gora) ima status samostalne kancelarije od 1. jula, 2006. godine, kao rezultat proglašenja nezavisnosti Crne Gore na referendumu održanom 21. maja 2006. godine.\nPravni status kancelarije:\nRad i pravni status REC Kancelarije u Crnoj Gori zasnovani su na biletaralnom sporazumu o saradnji (“Sporazum o programskoj i tehničkoj saradnji”) koji su u aprilu 2004. godine potpisali Vlada Crne Gore i REC.\nBilateralnim sporazumom se priznaje međunarodni status organizacije i njenog pravnog subjekta u Crnoj Gori - Kancelarije u Crnoj Gori, i postavlja formalni okvir saradnje REC-a i zvaničnih institucija Vlade Crne Gore, a samim tim i obezbjeđuju odgovarajući uslovi za sprovođenje misije i vizije organizacije.\nMisija REC-a u Crnoj Gori:\nREC Crna Gora slijedi misiju REC-a u procesu rješavanja problema zaštite životne sredine i održivog razvoja kroz promociju saradnje između relevantnih aktera kako na lokalnom, tako i na nacionalnom i regionalnom nivou (uključujući vlasti na svim nivoima, biznis sektor, nevladine organizacije i druge grupacije koje se bave zaštitom životne sredine) i podršku učešća javnosti u donošenju odluka vezanih za riješavanje pitanja zaštite životne sredine, održivog razvoja i slobodnu - besplatnu razmjenu informacija.\nVizija REC-a u Crnoj Gori:\nREC u Crnoj Gori vidi Crnu Goru kao integralni dio demokratskog i razvijenog evropskog društva, implementirajući u praksi principe održivog razvoja, partnerstva i zajedničke odgovornosti, kao i integrisanje pitanja zaštite životne sredine u druge sektorske politike.\nREC Kancelarija u Crnoj Gori (REC Crna Gora) obavlja svoje aktivnosti u zemlji kao međunarodna organizacija, prateći RECovu i svoju Misiju da pomogne u rješavanju problema zaštite životne sredine kroz unapređenje saradnje među glavnim akterima u Zemlji (Vlade, preduzeća, nevladinih organizacija i drugih aktera u sferi zaštite životne sredine), i kroz podršku učešća javnosti u donošenju odluka o životnoj sredini i slobodnu razmjenu informacija. Aktivnosti/projekti koji REC i njena Kancelarija u Crnoj Gori sprovode predstavljaju naše napore i podršku zemlji domaćinu na njenom putu ka demokratskom i razvijenom evropskom društvu, kroz primjenu principa održivog razvoja, partnerstava, i zajedničke odgovornosti i integracija politike zaštite životne sredine u druge sektorske politike.\nUz veliku zahvalnost i poštovanje prema cijenjenim donatorima i klijentima/saradnicima bez čije podrške REC Crna Gora ne bi bila u mogućnosti da se pohvali i ponosi velikim brojem uspješno sprovedenih projekata lokalnog, nacionalnog, regionalnog i globalnog značaja!\nREC Crna Gora sproveo je veliki broj projekata - mnoge od njih uz podršku kvalifikovanih i posvećenih partnera. REC Crna Gora je zahvalna svim svojim partnerima na njihovom doprinosu našim lokalnim, regionalnim i globalnim dostignućima!


Možda ste pomislili da je drama nastala između jutjubera Bake Praseta i jutjuberke Kike bila nešto što je obeležilo mesec koji je za nama, ali jedan od najuticajnijih modnih blogera na svetu, Džefri Star, tu je da vas demantuje.\nNaime, čovek koga na jutjubu prati više od šesnaest miliona ljudi odlučio je da otprati jednu od svojih najboljih drugarica Tati Vestbruk, koja je ranije ove godine već bila umešana u jedan od najvećih skandala na ovoj platformi zbog svađe sa Džejmsom Čarlsom.\nNjegov pomenuti potez razbesneo je fanove širom sveta, a mnogi od njih tvrde da je razlog tome datum objavljivanja novih "makeup" proizvoda koje ovi jutjuberi lansiraju na tržište.\nIpak, mnogi smatraju da su ovi komentari otišli predaleko.\n"Tati je zla i bezobrazna, ovo nije prvi put da ulazi u sukobe sa drugim influenserima" , glasio je jedan od komentara.\n"Džefri zaslužuje da umre, Tati će razbiti prodaju i pokupiće sve pare za sebe" , napisao je jedan od fanova Tati.\nDrama je nastala zbog toga što je Džefri još pre mesec dana najavio prvi decembar kao datum izdavanja svojih paleta, a Tati ga je iznenada pretekla, te je neočekivano i nenajavljeno objavila svoju paletu 25. oktobra.\nOboje su jedni od najuticajnijih ljudi na svetskoj jutjub sceni, te će se prodaja njihovih proizvoda "raspršiti" na dva dela.\nIpak, postoje i oni koji, sa druge strane, navode da je sve lažna drama , te da su Džefri i Tati jako dobri prijatelji, a ovo je samo jedan od načina da zarade više.\nPodsetimo, nedavno se dogodio veliki skandal kada su domaći jutjuberi, po ugledu na strano tržište, napravili dramu prozivajući jedni druge na platformi. Glavni akteri ove svađe bili su Baka Prase i Kika, a po mišljenju domaće javnosti, sve je otišlo predaleko kada su se ovi influsenseri pojavili u jutarnjem programu "Prve" televizije gde su nastavili vređanje.


POČETNATHE WORLDAZIJA86 China1,4 miliona kandidata u Kini polaže ispit za odabir javnog osoblja\n29 / 11 / 2021 86 China, AZIJA, THE WORLD, GENERAL, ŽIVOT\nViše od 1,42 miliona kineskih kandidata znojilo se ispred istog ispitnog papira širom zemlje u nedelju, 28. novembra. Nacionalna kancelarija za državnu upravu saopštila je da u centralnoj upravi i podređenim odeljenjima postoji upražnjeno 31 državnih službenika i da to radno mesto nije dovoljno za polaganje ispita. kazanNaveo je da će biti ispunjen trenucima.\nPrema brojkama koje je dalo resorno odjeljenje, oko 1,74% od 81,6 miliona prihvatljivih kandidata pristupilo je ovom ispitu koji je otvorila država za zapošljavanje državnih službenika. Dakle, podaci pokazuju da jedan od 46 kandidata koji polažu ispit može postati državni službenik. Kako se navodi, u nedelju, 28. novembra, istovremeno je održan javni izborni ispit u 77 gradova u zemlji.\nIMM, Pravo na polaganje ispita za policijskog službenika KazanNajavljeni trenuci\nPravo na polaganje IMM ispita za vatrogasnu brigadu Kazanmoments Announced\nPravo na polaganje ispita za IMM policijskog službenika KazanNajavljeni trenuci